Нацыянальны імунітэт – не метафара, а рэальны сродак – Наша Слова штодзень\nНацыянальны імунітэт – не метафара, а рэальны сродак\n11 мая 2020, 23:47 Выданні, Мова 11\nУ гісторыі Беларусі не раз здараліся эпідэміі чумы, халеры, “гішпанкі” іншых пошасцяў. У тыя часы медыцына была значна слабей развіта. Але людзі звярталіся да Вышэйшых сілаў з просьбай аб дапамозе, аб выбаўленні ад хваробы. Прыкладам можа служыць касцёл св. Роха на Залатой горцы ў Менску, сродкі на які складалі на знак падзякі святому Роху за выбаўленне ад халеры, насыпаўшы цэлую горку залатых манет.\nСёння мы маем высокатэхналагічную развітую медыцыну і спадзяёмся, што яна дапаможа. Але ці не павінны мы павышаць сваю духоўнасць, умацоўваць веру, падымаць дух, звяртаючыся да прыкладаў у беларускай гісторыі і літаратуры? З гэтымі пытаннямі мы звярнуліся да вядомага гісторыка, пісьменніка і паэта, аўтара больш 30 кніг прозы, вершаў, эсэ і гістарычных нарысаў, спадара Уладзіміра Арлова.\n– Эпіграфам да гэтага адказу я ўзяў бы нядаўнія словы мітрапаліта Тадэвуша Кандрусевіча пра тое, што трэба маліцца так, нібы ўсё залежыць толькі ад Бога і рабіць так, нібы ўсё залежыць толькі ад нас.\nУзгадайма найперш нашага знакамітага доктара Францішка Скарыну. Ён бліскуча здае экзамен у Падуанскім універсітэце, першым з усходніх славян атрымлівае навуковую ступень доктара медыцыны і неўзабаве, не адракаючыся ад лекарскай практыкі, бярэцца за пераклад Бібліі, каб даць свайму народу “броні духоўныя”.\n– Як Вы лічыце, ці можам мы ўмацаваць наш імунітэт, звяртаючыся да беларускай мовы, літаратуры? Бо нездарма сказаў наш класік: ” Не пакідайце мовы нашай беларускай, каб не ўмёрлі!” Магчыма, беларускасць, закладзеная ў падсвядомасці, абароніць нас, як ген нашай нацыі, ген жыцця?\n– Я пагаджаюся з тымі, хто лічыць, што паняцце “нацыянальны імунітэт” – не метафара, а рэальны, магутны (калі гэты імунітэт сапраўды выпрацаваны) сродак супрацьстаяння як эпідэміі духоўнай кшталту ўсюдыіснай заразы “русского мира”, так і эпідэміі віруснай. Калі мы ўсведамляем сябе нацыяй, а нашу краіну – сваім домам, які мусім пакінуць дзецям і ўнукам, мы, безумоўна, адчуваем нязмерна большую адказнасць за сябе і бліжняга, чым адчувае атамізаванае насельніцтва.\nМове разам з агульнанацыянальнай гістарычнай памяццю тут належыць неацэнная роля. Так, гістарычна Беларусь ніколі не была, а значыць, і не будзе монамоўнай, як не была і монаканфесійнай або монанацыянальнай, аднак менавіта беларуская мова ёсць тым “цэментам”, які змацоўвае нас у нацыю. Не было б яе – не існавала б і нашай дзяржаўнасці. Улюбёныя апанентамі гэтай думкі прыклады некаторых іншых еўрапейскіх дзяржаваў або Лацінскай Амерыкі, тут не спрацоўваюць, але гэта ўжо тэма для іншай размовы.\nКарацей кажучы, калі б не існавала беларускай мовы, не існавала б і нашых расейскамоў-ных, хоць і беларускацэнтрычных суайчыннікаў. Адкуль бы ўзялася тады гэтая іхняя “цэнтрычнасць”?\n– Якія творы ў сусветнай і беларускай літаратуры для Вас з’яўляюцца жыццясцвярджальнымі? Што Вы перачытваеце ў гэты час?\n– Пералік можа атрымацца фантастычна доўгі. У мяне вялікая бібліятэка з некалькіх тысяч тамоў. Як на цяперашні час, калі мноства кніг нескладана знайсці ў інтэрнэце, такі кнігазбор выглядае празмерным і прымушае мяне раз-пораз шчодра дзяліцца з публічнымі і школьнымі бібліятэкамі. Але аснову бібліятэкі захоўваю, бо гэта якраз тыя самыя жыццясцвярджальныя творы, пра якія вы пытаецеся. Мне шкада з імі развітвацца, бо некалі яны фармавалі мае светабачанне, светаразуменне і светаўяўленне. Зрэшты, працягваць уплываць на гэтую трыяду і цяпер. Напрыклад, у дні эпідэміі я ўпершыню і з асалодаю прачытаў раман Мілана Кундэры “Неўміручасць”.\nПаколькі я ўжо пачынаю адказваць на частку Вашага наступнага пытання, працягну. Перачытваю цяпер “Досведы” французскага філосафа XVI стагоддзя Мішэля Мантэня, дарэчы, стваральніка шанаванага мною жанру эсэ. Перагортваю старонкі Бібліі ў перакладзе Васіля Сёмухі. Перад гэтым заглыбляўся ў выбраныя мясціны чытанага раней выдатнага рамана сучаснага літоўскага пісьменніка Рычарда Гавяліса “Віленскі покер”. Па-беларуску кніга шматфарбна загучала, дзякуючы Паўліне Вітушчанцы, дачцэ Сержука Вітушкі, колішняга старшыні легендарнай менскай “Талакі”. Рэкамендую гэты раман кожнаму, хто любіць Вільню і добрую літаратуру з глыбокай рэфлексіяй.\nРаю таксама звярнуцца да “Чарнобыльскай малітвы” Святланы Алексіевіч. У час эпідэміі гэтая кніга нагадвае кожнаму, што чалавецтва зноў памылілася (будзьма спадзявацца, не фатальна), лічачы сябе валадаром прыроды.\nЖыццясцвярджальна гучыць увогуле кожная таленавітая кніга. Некаторыя мае знаёмыя карыстаюцца вольным часам, каб перачытваць улюбёныя рэчы Уладзіміра Караткевіча. Тым, хто яшчэ не ведае, хачу сказаць, што нядаўна выйшаў новы, 18-ты том цяперашняга 25-томніка Караткевіча. Кніга неверагодна жыццясцвярджальная і абсалютна нечаканая! Яе склалі 600 малюнкаў нашага класіка, дзе вы знойдзеце і біблійныя сюжэты, і адметную велікодную паштоўку, і партрэты калегаў ды сяброў, і галерэю герояў пісьменніка. Сярод гэтых герояў знайшлося месца славутаму зайцу, што варыць піва. Хай бы дасціпны малюнак з апетым Караткевічам чатырохлапым піваварам натхніў айчынных півавараў на заснаванне піўнога фэсту. Такая імпрэза магла б стаць часткаю будучага вялікага фэсту, што рыхтуецца да сёлетняга 90-годдзя пісьменніка і павінен стаць традыцыйным. Гэты ж каранцін-самаізаляцыя некалі, мабыць, скончыцца.\n– Над чым Вы працуеце ў перыяд самаізаляцыі, чым падтрымліваеце сябе і сваіх родных?\n– А працую я цяпер найбольш над падрыхтоўкай да друку новага, ужо чацвёртага выдання маіх “Імёнаў Свабоды”. Гэта надзвычай важная для мяне кніга. Цяпер у ёй будзе 366 герояў. Будзеце чытаць з яе штодня па кароткім аповедзе – хопіць акурат на цэлы год, нават на высакосны. Сярод маіх герояў і гераіняў – асобы знакамітыя і тыя, чыіх імёнаў вы не знойдзеце ў энцыклапедыях. Але ўсіх аб’ядноўвае змаганне за свабоду ў самых розных яе вымярэннях, а таксама – імкненне жыць у вольнай незалежнай Айчыне. З кімсьці мне выпала быць добра знаёмым, хтосьці жыў у іншую эпоху, ды кожны нечым паўплываў на мой характар, на мой светапогляд, урэшце на тое, што я стаў пісьменнікам. Зямныя шляхі гэтых людзей завяршыліся, аднак доўжацца ў маёй памяці.\nУ новым выданні семдзесят новых герояў, пачынаючы ад Міхала Клеафаса Агінскага і Уладзіслава Сыракомлі і сканчваючы нашымі сучаснікамі: Васілём Сёмухам, Юрыем Хадыкам, Міхалам Анемпадыставым, Наталяй Санько…\nНовыя старонкі прысвечаны паўстанцам і паўстанкам 1863 года – Зыгмунту Серакоўскаму і ягонай жонцы Апалоніі з роду Далеўскіх (яе найцікавейшыя мемуары ў перакладзе Станіслава Судніка друкаваліся ў “Нашым слове”), Людвіку Звяждоўскаму, нарачонай Кастуся Каліноўскага Марыі Ямант, Зыгмунту Мінейку, які пазней стаў ганаровым грамадзянінам Грэцыі. Самі за сябе гавораць беларускаму чытачу імёны Барыса Кіта, Ніла Гілевіча, Валерыя Маракова, Алены Кіш.\nКалі ўжо згадаў гэтую народную мастачку, дадам, што новымі героямі кнігі сталі яе прафесійныя калегі Віктар Маркавец, Гаўрыла Вашчанка, Людміла Русава. Мяне вельмі ўразілі лёсы іншадумцаў, а затым савецкіх палітвязняў Браніслава Ржэўскага і Сяргея Ханжанкова. У ліку новых герояў літаратары Уладзімір Жылка і Мойшэ Кульбак, Алесь Ліпай і Таццяна Зіненка, Пятро Васючэнка і Уладзіслаў Ахроменка, педагог і краязнавец Алесь Белакоз, мовазнаўцы Зміцер Саўка і Марыя Лукашук, гісторык і грамадскі лідар з Баранавічаў Віктар Сырыца.\nНазваць усіх ў гэтым невялікім інтэрв’ю я проста не магу, але ўспомню яшчэ адно імя – мастак, шматгадовы выкладчык маладзечанскай мастацкай школы Васіль Лазоўскі. Мне пашчасціла высветліць, што менавіта ён прывёз на векапомныя менскія Дзяды 1988 года бел-чырвона-белы сцяг, які тады быў публічна ўзняты ў Беларусі ўпершыню за некалькі дзесяцігоддзяў забароны.\nУ кнізе шмат трагічных лёсаў, але для мяне яна гучыць аптымістычна. Яна гаюча сведчыць: нас – нязмерна болей, чым здаецца ў хвіліны паняверкі і роспачы. Няхай мае “Імёны”, якія павінны выйсці ў Бібліятэцы Радыё Свабода, стануць аптымістычнымі і для вас!


21 жніўня 2018, 15:45\nАлеся Фаміных з маці\nЮрыдычна. Праваабаронца Леанід Судаленка дапамог Алесі Фаміных скласьці скаргу на імя старшыні Лоеўскага райвыканкаму Веранікі Байковай — на дзеяньні камісіі па справах непаўналетніх.\n«Справа ідзе аб неканстытуцыйным адабраньні дзіцяці зь сям’і. Такое адабраньне магчымае толькі па судовай санкцыі. Тут суд не дазваляў забіраць 3-месячнага хлопчыка, а чыноўнікі скарысталіся Дэкрэтам № 18. Ён супярэчыць Канстытуцыі», — кажа праваабаронца.\nУ скарзе маладая маці просіць райвыканкам адмяніць рашэньне і вярнуць Максіма, а таксама зьняць з бацькоў статус «абавязаных асобаў».\nЛеанід Судаленка нагадаў, што міжнароднае права забараняе ўсе віды дыскрымінацыі, у тым ліку па маёмаснай прыкмеце. Менавіта празь беднасьць чыноўнікі адабралі дзіця.\nМаладую сям’ю ўжо наведалі судовыя выканаўцы, якія абавязалі Алесю і Андрэя выплаціць сумарна дзяржаве 280 рублёў за ўтрыманьне іх сына ў Доме дзіцяці.\nМаральна. «Мне тэлефанавалі шмат людзей, выказвалі падтрымку, абураліся дзеяньнямі чыноўнікаў, абяцалі дапамагчы грашамі і рэчамі», — зазначыла Алеся.\nМатэрыяльна. Многія людзі адгукнуліся на патрэбы маладой сям’і і пералічылі грошы на рахунак Алесі. Мясцовая ўлада запатрабавала, каб сям’я палепшыла жыльлёвыя ўмовы, зьмяніла газавую пліту, правяла водаправод. Алеся і яе грамадзянскі муж Андрэй зрабілі сьціплы рамонт, адрамантавалі печку і комін, набылі калыску, вазок, дзіцячыя рэчы, новую пліту. На водаправод не хапіла грошай, таму што дзяржава абавязала бацькоў аддаваць грошы на ўтрыманьне Максіма ў Доме дзіцяці.\nНа правядзеньне водаправоду 21 жніўня сродкі пералічыла Дабрачынная каталіцкая місія «Карытас-Міласэрнасьць».\n«Да верасьня мы прывязём дапамогу сям’і. Таксама мы будзем непасрэдна размаўляць з органамі апекі на тэму, як можна сыстэмна падысьці да вырашэньня пытаньня „стварыць усе неабходныя ўмовы для знаходжаньня кожнага дзіцяці з маці“», — сказала старшыня Rotary Club Minsk Сity Алена Бандарэнка.\n21 жніўня дом Алесі і Андрэя зноў наведала камісія з выканкаму. Паводле Алесі, чыноўнікі абяцалі, што як толькі да дому будзе падведзена вада — Максіма аддадуць. Мясцовыя камунальныя службы абяцаюць, што заўтра, 22 жніўня, пачнуць працы па правядзеньні водаправоду.\nНа пытаньне Свабоды, ці аддадуць Алесі Фаміных дзіця, калі ў дом правядуць вадапраправод, намесьніца старшыні камісіі па справах непаўнагадовых Лоеўскага райвыканкаму Людміла Жураўская адказала, што ніякіх камэнтароў даваць ня будзе.\n«Гэта тычыцца прыватнага жыцьця канкрэтнай сям’і, таму я нічога казаць ня буду. Усе мы на працоўных месцах», — заўважыла чыноўніца.\nДа цяжарнасьці Алеся працавала прыбіральшчыцай, атрымлівала 200 рублёў. Яе грамадзянскі муж Андрэй не працаваў, стаяў на ўліку ў цэнтры занятасьці. На новай працы, куды малады чалавек уладкаваўся рабочым, ён мае заробак каля 200 рублёў. З гэтых грошай павінен цяпер аддаваць 70% на ўтрыманьне сына.\nЧыноўнікі наракалі на «запушчаны агарод». У Алесі была складаная цяжарнасьць, яна шмат разоў ляжала ў бальніцы. Пасьля ў нованароджанага выявілі парок сэрца — таму маці з сынам больш за два месяцы правялі ў бальніцы. Потым Максіма забралі ў Дом дзіцяці. Цяпер маладой маці дазваляюць бачыць малога толькі паўгадзіны ў дзень.


Цяпер тэарэтычна можна закрыць любы летні лагер | Настаўніцкая газета\n01.08.2016 - 11:40Паралелі, Рознае\nТрагедыя ў лагеры ў Карэліі, падчас якой па віне дарослых загінулі 14 школьнікаў, ускалыхнула расійскае грамадства. Якія высновы трэба зрабіць, якія рэальныя захады прыняць, каб такія жудасныя выпадкі ніколі не паўтараліся і каб захаваць магчымасць летняга спартыўна-турыстычнага і навуковага адпачынку для вучняў, разважае “Газета.Ru”.\nНекаторыя дзіцячыя лагеры і адукацыйныя экспедыцыі для школьнікаў вымушаны былі прыпыніць сваю работу пасля масавых праверак, падставай для якіх стала трагедыя ў лагеры “Сямвозера” ў Карэліі. Як сцвярджаюць арганізатары гэтых мерапрыемстваў, пад удар трапілі нават бяскрыўдныя паездкі, у якіх дзеці ўжо не першы дзясятак гадоў вывучаюць імхі і лішайнікі. Эксперты перакананы: у шэрагу выпадкаў дзеянні чыноўнікаў прадыктаваны жаданнем перастрахавацца, а не рэальнай неабходнасцю.\n“Толькі непасрэдна ў Карэліі былі правераны сем падобных устаноў, пры гэтым МНС уваходзіла ў склад міжведамаснай камісіі па кантролі лагераў”, — расказаліі “Газеце.Ru” ў мясцовым аддзяленні МНС. Там адзначылі, што па выніках праверак у рэгіёне ні адзін лагер пакуль не закрыты, хоць праверачныя мерапрыемствы працягваюцца.\n“Пакуль завяршыўся толькі першы этап праверак у рэгіёне, мы выявілі шэраг розных парушэнняў, якія, зрэшты, не патрабуюць радыкальных рашэнняў. Мы працягнем маніторыць сітуацыю, звязаную з бяспекай устаноў дзіцячага адпачынку, і агульныя вынікі, верагодна, падвядзём пасля летняга сезона”, — адзначылі ў сваю чаргу ў пракуратуры Карэліі.\nУ ходзе праверак была прыпынена дзейнасць лагера “Золата Белага мора” падчас чарговай змены дзяцей. Па версіі следства, там выявіліся шматлікія грубыя парушэнні санітарна-эпідэміялагічных норм. У пракуратуры паведамілі, што з дзецьмі ва ўзросце 10—13 гадоў праводзіліся трэніровачныя заезды на самаробных драўляных несертыфікаваных лодках без матораў, у тым ліку і пры хваляванні ў 3—4 балы.\nМелі месца факты штучнага перакульвання і затаплення лодак, выскокванне дзяцей з лодак у халодную ваду ў шторм на значным аддаленні ад берага з мэтай далейшага мадэлявання аперацый па іх выратаванні, адзначае пракуратура. Па звестках ведамства, дзеці не забяспечваліся выратавальнымі камізэлькамі і ахоўнымі шлемамі, а маршруты перамяшчэння не ўзгадняліся з выратавальнымі службамі. Падчас выхаду ў мора спецыяльныя выратавальныя караблі дзяцей не страхавалі. У ходзе праверкі таксама былі выяўлены шматлікія парушэнні патрабаванняў санітарна-эпідэміялагічнага заканадаўства. На востраве адсутнічае ўстойлівая тэлефонная сувязь, што ў выпадку ўзнікнення надзвычайнай сітуацыі абцяжарыць аказанне своечасовай дапамогі па выратаванні і эвакуацыі дзяцей.\nУзбуджана крымінальная справа, а дзяцей з лагера эвакуіравалі і адправілі ў Маскву па месцы жыхарства. “Цяпер пытанне аб тым, прадоўжыць ці не гэтая ўстанова сваю работу, вырашыць суд. Пакуль жа яе дзейнасць прыпынена”, — сказалі ў пракуратуры.\nМіж тым бацькі падлеткаў, якія праводзілі лета ў “Золаце Белага мора”, напісалі адкрыты ліст на імя кіраўніка Следчага камітэта Аляксандра Бастрыкіна з просьбай спыніць праследаваць у крымінальным парадку важатых лагера Дзмітрыя Арлова і Максіма Мітрафанава, а таксама пакінуць у спакоі сам лагер. Аб рэакцыі галоўнага следчага на гэты зварот пакуль не вядома.\nПраверкі праходзяць і ў лагерах іншых рэгіёнаў. Так, нядаўна ў выніку комплекснай праверкі МНС была прыпынена работа лагера на тэрыторыі Кандалакшынскага запаведніка “Лувеньга”, які займае частку Рэспублікі Карэлія і частку Мурманскай вобласці.\n“У канцы чэрвеня да нас прыбылі супрацоўнікі пракуратуры і пажарнага нагляду МНС Мурманскай вобласці. Справа ў тым, што ў красавіку 2015 года з’явіліся абноўленыя правілы бяспекі, па якіх нельга размяшчаць у мансардзе дзяцей у драўляным будынку. Акрамя таго, патрабуецца наяўнасць не менш як двух эвакуацыйных выхадаў, а ў нас толькі адзін”, — сказала прадстаўнік кіраўніцтва лагера Вольга Вейсблюм. Паводле яе слоў, з-за гэтага прыйшлося адмовіць у правядзенні практыкі вучням маскоўскай школы № 192. Апошнія два гады старшакласнікі гэтай адукацыйнай установы праводзілі ў “Лувеньзе” навукова-даследчыя экспедыцыі, бо іх школа спецыялізуецца на паглыбленым вывучэнні біялогіі.\nУ сваю чаргу супрацоўнікі школы № 192 гавораць, што пасля трагедыі ў Карэліі чыноўнікі пачынаюць перастрахоўвацца, з-за чаго пад нож трапляюць абсалютна бяспечныя праекты. “Як гэта (трагедыя ў “Сямвозеры”. — Заўв. “Газета.Ru”.) тычыцца нашай экспедыцыі? З аднаго боку, быццам ніяк: мы не плаваем на лодках, не здзяйсняем далёкіх маршрутаў. Шмат займаемся ў лабараторыі, ціха і ўдумліва адбіраем пробы і ставім эксперыменты. Нашым дзецям і забаўляцца няма калі, за што іх, дарэчы, вельмі шануюць супрацоўнікі запаведніка, бо тут трэба з асаблівай дбайнасцю сачыць за сваімі паводзінамі, каб нават неспадзявана не нашкодзіць звярам і птушкам. Усе дакументы, якія неабходна афармляць для паездкі, уключаючы апавяшчэнне ў Расспажыўнагляд, у парадку. Аднак, з пункту гледжання чыноўнікаў, якім указана дзьмуць на ваду, абпаліўшыся на малацэ, любое мерапрыемства з дзецьмі — крыніца жудаснай небяспекі”, — напісала на сваёй старонцы ў Facebook адна з арганізатараў практыкі для школьнікаў Алена Краснова.\nЗ-за падобных прычын аказалася немагчыма завяршыць экспедыцыю і ў населены пункт Молдзіна Цвярской вобласці, куды на працягу 23 гадоў ездзілі навучэнцы маскоўскай гімназіі № 1543 на практыку. Праўда, камісія з праверкай прыехала толькі ў канцы чэрвеня, калі практыка ў біялагічных класаў ужо завяршалася. Пра лёс іншых экспедыцый і практык прадстаўнікі гімназіі расказаць не змаглі.\nСтаршыня камісіі Грамадскай палаты Расіі па развіцці навукі і адукацыі Любоў Духаніна лічыць, што праверкі лагераў неабходна было праводзіць значна раней. “Эвакуацыя дзяцей пасля пачатку адпачынку патрэбна толькі ў тым выпадку, калі іх жыццю і здароўю пагражае рэальная небяспека. Прычыны, па якіх у лагерах знайшлося мноства парушэнняў, ляжаць выключна ў фінансавай сферы. Падрыхтоўка да летняга сезона патрабуе значных выдаткаў. І на іх рэальна трэба ісці, а не спрабаваць сэканоміць на тым ці іншым аспекце. Часам бывае і так, што ў лагеры проста няма дастаткова грошай. Трэба прааналізаваць кошт пуцёўкі ў тую цi iншую ўстанову дзіцячага адпачынку, і калі высветліцца, што яна цалкам аб’ектыўная і тым не менш не пакрывае ўсіх выдаткаў, то трэба разгледзець пытанне аб датацыі дзяржавы лагерам”, — заявіла яна.\nНачальнік гадавой біялагічнай практыкі Маскоўскага фізіка-тэхнічнага інстытута (МФТІ) Марыя Летарова лічыць, што ў найбліжэйшы час дзіцячыя экспедыцыі застануцца ў падвешаным стане. “Што тычыцца ўсіх гэтых раптоўных праверак, то я не ведаю, чым менавіта яны выкліканы: непасрэдна смерцю дзяцей у Карэліі або пасадкамі чыноўнікаў (як вядома, затрыманы кіраўнік карэльскага Расспажыўнагляда і кіраўнік мясцовага МНС). Чыноўнікі прывыклі, што яны стаяць крыху вышэй за звычайных грамадзян, а тут іх сталі прыцягваць да крымінальнай адказнасці. У турму ніхто не хоча, вось кіраўнікі ведамстваў і перастрахоўваюцца”, — разважае М.Летарова.\nПаводле яе слоў, цяпер існуе мноства розных норм і прадпісанняў, у адпаведнасці з якімі неабходна арганізоўваць дзейнасць дзіцячых лагераў і падобных устаноў, але там не прапісаны многія паняцці. “Не паказана выразна, што такое дзіцячы лагер, што такое паход і чым ён адрозніваецца ад транспарціроўкі. Адсюль узнікае такая сітуацыя, калі закрыць можна практычна любы лагер, і ўсе чыноўнікі і правяраючыя выдатна пра гэта ведаюць”, — сказала супрацоўніца МФТІ.\nПаводле яе слоў, гібель дзяцей у Карэліі адбылася па дзвюх прычынах: з-за няправільнай арганізацыі работы лагера і няправільнай арганізацыі выратавальных работ, калі супрацоўнікі “Сямвозера” занадта позна звярнуліся ў МНС. “Цяпер неабходна, па-першае, перастаць палохаць супрацоўнікаў лагераў. Каб у выпадку чаго яны не баяліся звярнуцца па дапамогу да тых жа дзяржорганаў, каб яны супрацоўнічалі з чыноўнікамі. Акрамя таго, неабходна распрацаваць і прыняць нарматыўныя дакументы, дзе выразна былі б указаны базавыя паняцці, звязаныя з работай лагераў”, — адзначыла Марыя Летарова.\nЗ перакананасцю ў асабістай адказнасці


Пошукі нацыянальнай ідэі, цуды ад ПВТ і рэклама Mark Formelle - Цэнтр новых ідэй\nПошукі нацыянальнай ідэі, цуды ад ПВТ і рэклама Mark Formelle\nТры белых мужчыны-фемініста абмяркоўваюць фемінізм і іншыя важныя рэчы.\nУ ідэйным падкасце вы пачуеце пра тое, чаму ў нас ужо ёсць нацыянальная ідэя, ці адбыўся цуд у IT-галіне і новую рэкламу з старымі штампамі.\n0:18 Слаўся, горад Мінск\n3:59 А за што яны (мы) змагаемся?\n12:48 Нацыянальная ідэя..ёсць!\n23:22 Белыя мужчыны-феміністы абмяркоўваюць фемінізм\n25:06 Фемінізм – новы БНФ?\n30:28 ПВТ – лідары ці сярэднячкі?\n#IT#Антон Раднянкоў#Глеб Мартынаў#Іван Шыла#нацыянальная ідэя#фемінізм


У ліку лепшых на тэлепраекце! | "Нарачанская зара" (пасведчанне аб рэгістрацыі №765 ад 4.11.2009)\nУ ліку лепшых на тэлепраекце!\nНЕ так даўно наша газета паведамляла пра ўдалае выступленне вучаніц Мядзельскай дзіцячай школы мастацтваў на II Міжнародным тэлевізійным праекце “Кубак Дружбы”. Прыемна, што ва ўзроставай намінацыі\n8-9 гадоў вызначыліся ўсе юныя прадстаўніцы азёрнага краю. У прыватнасці, салісткі Марыя Валюк і Лізавета Томкавіч атрымалі дыпломы лаўрэатаў II ступені. Ансамбль “Канфеці” ў складзе Марыі Валюк, Лізаветы Томкавіч, Анастасіі Малько і Валерыі Роўды адзначаны дыпломам III ступені. Дарэчы, усе дзяўчынкі — выхаванкі педагога Кацярыны Цурганавай. Больш падрабязна расказаць пра гэты конкурс папрасіла дырэктара дзіцячай школы мастацтваў Алену КАСАРЭЎСКУЮ.\n— Пачынаючы з 2012 года нашы выхаванцы з усіх прэстыжных конкурсаў спевакоў прывозяць дыпломы пераможцаў. Першымі вядомасць і нашаму гораду, і ўстанове музычнай адукацыі прынеслі ўдзельнікі квартэта “Агеньчыкі”. Прыемна, што на змену ім прыйшлі новыя юныя таленты. Дарэчы, летась на Міжнародным конкурсе мастацтваў “Tallented Kids”, які праходзіў у Мінску, удала выступілі салісткі Маша Валюк і Ліза Томкавіч, а таксама дуэт у складзе Лізы Томкавіч і Леры Роўды. А сёлета маленькія “зорачкі” зноў парадавалі нас.\n— Алена Іванаўна, у чым адметнасць нядаўняга конкурсу?\n— Гэта быў тэлевізійны праект. А таму ўмовы для выступлення былі нязвыклыя: навокал мноства тэлевізійных камер, проста ў твар свецяць пражэктары, у зале — цемра. У такой незвычайнай сітуацыі важна было не разгубіцца: не толькі спакойна выйсці на сцэну, але і выкласціся, як кажуць, на поўную катушку. Нашы дзяўчынкі выдатна справіліся з пастаўленай задачай. Мы самі глядзелі іх выступленне ў інтэрнэце, хварэлі за іх усёй школай, бо вялася прамая трансляцыя з Палаца культуры прафсаюзаў, дзе праходзіў конкурс. Маша спявала “Вальс”, а Ліза — песню пра маму. Абедзве выступалі надзвычай эмацыянальна, трымаліся, як сапраўдныя артысткі. Гледзячы на іх, мы і плакалі, і радаваліся. Гонар перапаўняў сэрцы. Было прыемна, што наша знакамітая Мядзельская зямля дала такіх юных самародкаў. Што мы іх добра ведаем, захапляемся іх прыгожымі і моцнымі ад прыроды галасамі. Што яны праслаўляюць музычную навучальную ўстанову з невялікага гарадка. Добра выступіў і наш ансамбль “Канфеці”. Ды інакш і быць не магло. Мы верылі ў дзяўчынак, і яны не падвялі.\n— Тэлепраект міжнародны. Прадстаўнікі якіх краін удзельнічалі ў ім?\n— За званне мацнейшых змагаліся каля 2000 удзельнікаў. Гэта і спевакі, і танцоры, і музыканты. Прадстаўлялі яны пяць краін: Расію, Беларусь, Украіну, Малдову, Кітай.\n— А хто ацэньваў канкурсантак?\n— Журы было вельмі кампетэнтнае. Старшыня яго — вядучы ў нашай краіне педагог па вакале Святлана Стацэнка. Яна ўзначальвае Нацыянальны цэнтр музычнага мастацтва імя Уладзіміра Мулявіна. Гэта яе два выхаванцы ў ліку пераможцаў на дзіцячым Еўрабачанні. Прыемна, што, уручаючы ўзнагароды, старшыня журы адзначыла Мядзел. Па выніках конкурсу сярод лаўрэатаў нашы абедзве салісткі і ансамбль “Канфеці”. Атрымала падзяку і педагог дзяўчынак Кацярына Цурганава.\n— Чым вы растлумачыце поспех нашых юных “зорачак”?\n— Талент педагога ў спалучэнні са стараннасцю і працавітасцю дзяцей зрабілі сваю справу. І нядаўні конкурс, у якім яны ўдзельнічалі, зноў гэта пацвердзіў. Важна яшчэ і разуменне з боку бацькоў, якія падтрымліваюць, натхняюць. Нямалаважную ролю мае дапамога татаў і матуль і ў многіх арганізацыйных пытаннях. Яны і касцюмы самі набываюць, а часам адвозяць дзяцей на конкурсы і забіраюць адтуль. Вось вам і тры складнікі поспеху, без якіх нічога б не было: талент педагога, працавітасць адораных ад прыроды дзяцей і клопат бацькоў.\n— Значыць, пераемнасць лепшых традыцый ва ўстанове адукацыі захоўваецца?\n— Так, і гэта вельмі добра. Радуе, што наша невялікая школа з глыбінкі змагла заявіць пра сябе на прэстыжных конкурсах і на працягу значнага адрэзка часу трымае высокі статус. У многім гэта дзякуючы таленавітым вучням, якія былі і заўсёды будуць гонарам установы адукацыі.\n11 сакавiка 2019. Каментарыі: Comments Off. Размешчана ў Адукацыя, Моладзь\n2019 © "Нарачанская зара" (пасведчанне аб рэгістрацыі №765 ад 4.11.2009) · Уваход · RSS · Наверх


Галоўная ➠ Выбар ➠ Дызайн праект інтэр'еру\nЗаказваючы domosdesign.ru, трэба абавязкова звяртацца да прафесіяналаў. Складана сказаць, як будзе выглядаць кватэра, калі не ведаць папярэдне, што атрымаецца ў выніку рамонту. Але вопытныя дызайнеры могуць прапанаваць распрацоўку праекта. Для гэтага прыйдзецца іх запрасіць дадому і абмеркаваць дэталі вашага бачання інтэр'еру.\nЗатым, пры складанні плана, будуць улічаныя вашыя пажаданні. Папярэдні макет будучага праекта вынесуць на кампутар і пакажуць непасрэдна заказчыку. На ім размесцяцца ўсе аб'екты, якія падлягаюць перастанове, а таксама варыянты ўнутранага аздаблення.\nУвогуле, спажывец атрымае рэалістычную карціну кватэры, як яна будзем выглядаць пасля рамонту. Калі заказчыка ўсё задавальняе, то па эскізе распрацуюць схематычны чарцёж паэтапнай рэканструкцыі дызайну памяшкання. Не абыдуць увагай і выбар матэрыялаў для пераабсталявання жылля.\nРаяць спыняць перавагу на вырабах з гарманічным спалучэннем колеру і фактуры. Акрамя гэтага, у праект будуць уключаны работы па замене электраправодкі, сантэхнікі і перастанове мэблі. Бо кожная дэталь, хай нават нязначная, можа кардынальна паўплываць на выніковы варыянт інтэр'ернай афармлення.\nПа сутнасці, дызайн-праект, гэта ўяўленне інтэр'еру ў колеры і аб'ёме, шляхам візуальнага пабудовы графічнага малюнка на кампутары. Зараз вельмі шмат эскізаў рамонтных работ ствараюцца пры дапамозе аргтэхнікі.


“Думаю, што не справядліва атаясамліваць іслам з насіллем і тэрарызмам. Не справядліва і не слушна”, - сказаў папа Францішак 31 ліпеня 2016 г. падчас прэс-канферэнцыі на борце самалёта па дарозе з Кракава ў Рым.\nАдзін з журналістаў спытаў Святога Айца аб забойствах, якія здзяйсняюцца ў імя іслама. “Мне не падабаецца казаць пра ісламскае насілле. Я штодзённа гартаю газеты і бачу насілле. У Італіі хтосьці забівае нарачоную, іншы цёшчу... І гэта ахрышчаныя католікі, гэта гвалтоўныя католікі. Калі кажу пра ісламскае насілле, павінен казаць таксама і пра насілле каталіцкае. Але не ўсе мусульмане і не ўсе католікі гвалтоўныя. Гэта як у фруктовым міксе – такія ёсць у абедзьвюх рэлігіях”, - сказаў Папа.\nПаводле Пантыфіка, пашырэнню тэрарызма спрыяе адсутнасць магчымасцяў у людзей. “Калі галоўнае месца ў цэнтры сусветнай эканомікі займае бажок грошай, а не чалавек – мужчына і жанчына – гэта ўжо тэрарызм. Адрынуўшы цуд стварэння – чалавека – і паставіўшы на яго месца грошы, маем базавы тэрарызм, супраць усяго чалавецтва. Падумаем пра гэта”, - заклікаў Святы Айцец.\nЖурналісты пацікавіліся, чаму Папа яшчэ не выказаўся пра сітуацыю ў Турцыі. Пантыфік спаслаўся на неабходнасць валодання поўнай інфармацыяй аб тым, што адбываецца ў краіне, але, паводле яго, “справа яшчэ не ясная”. Ён падкрэсліў, што яго маўчанне не звязана з жаданнем пазбегнуць наступстваў для каталіцкай меншасці ў гэтай краіне. “Сапраўды, заўсёды трэба пазбягаць праблем для католікаў – і мы гэта робім – але не коштам праўды”, - сказаў ён і нагадаў, што ўжо выказваўся пра рэчы, якія не падабаліся Турцыі, напрыклад пра генацыд армянскага насельніцтва.\nФранцішак выказаўся і пра ватыканскае пасярэдніцтва ў вырашэнні канфлікту ў Венесуэле. Ён прызнаўся, што ў яго няма ўпэўненасці ў жаданні бакоў канфлікту, каб прадстаўнікі Апостальскай Сталіцы прымалі ўдзел у працы групы, якая пасярэднічае ў перамовах.\nКаментуючы сваё падзенне падчас св. Імшы ў Чэнстахове, Пантыфік прызнаўся, што проста заглядзеўся на Маці Божую і забыўся пра прыступку. Ён падкрэсліў, што падзенне не мела ніякіх наступстваў для яго здароўя і ён адчувае сябе цудоўна.\nСамалёт польскай авіякампаніі “LOT” са Святым Айцом на борце зрабіў пасадку ў рымскім аэрапорце “Fiumicino” 31 ліпеня 2016 г. каля 21.30 па мясцовым часе.


Праваабаронцы не заўважаюць вялікага прагрэсу ў сёлетняй выбарчай кампаніі\nГарачы каментар Праваабаронцы не заўважаюць вялікага прагрэсу ў сёлетняй выбарчай кампаніі\nДа выбараў у парламент застаецца ўсяго 4 дні. Але чуваць шматлікія галасы грамадскасці пра падман, вырашанае пытанне і бессэнсоўнасць усенароднага шоу. Гавораць пра гэта і палітыкі, якія бяруць удзел у кампаніі. Але не эмоцыі, а факты прэзентуюцца праваабаронцамі.\nПраваабарончы цэнтр «Вясна» і Беларускі Хельсінкскі камітэт здзяйсняюць праграму незалежнага назірання за сёлетнімі выбарамі ў Палату прадстаўнікоў – «Праваабаронцы за свабодныя выбары». Пад пільным наглядам і аналізам адмыслоўцаў – выбарчы працэс, які ацэньваецца з пункту гледзішча беларускага выбарчага заканадаўства ды міжнародных стандартаў свабодных і дэмакратычных выбараў. Апроч таго, праваабаронцы маюць інфармаваць беларускую і міжнародную супольнасць пра вынікі свайго маніторынгу.\nПрадстаўнік кампаніі «Праваабаронцы за свабодныя выбары» Уладзімір Лабковіч адзначыў, што праваабаронцы не заўважылі вялікіх станоўчых зрухаў у параўнанні з мінулымі выбарчымі кампаніямі ў Беларусі.\n«Фактычна працэдура фармавання выбарчых камісіяў не змянілася, камісіі застаюцца пад кантролем адміністрацыі мясцовых уладаў і фактычна зʼяўляюцца паралельнымі структурамі вертыкалі ўлады на месцах», – заважыў спадар Лабковіч. Паводле яго, праваабаронцы адзначаюць нават пэўнае пагаршэнне сітуацыі з агітацыяй у параўнанні з мінулымі прэзідэнцкімі выбарамі ці з мінулымі парламенцкімі выбарамі 2012 года.\nПраваабаронцы канстатуюць таксама рост выпадкаў дзяржаўнай цэнзуры да выступаў кандыдатаў, большую колькасць папярэджанняў у дачыненні да альтэрнатыўных кандыдатаў, пахаладанне ў стаўленні выбарчых камісіяў да саміх кандыдатаў і іхных агітацыйных кампаніяў. Разам з тым гэтыя высновы яшчэ не канчатковыя. Праваабаронцы прыступілі цяпер да назірання за працэдурай датэрміновага галасавання, будуць назіраць за галасаваннем у дзень выбараў, а таксама за падлікам галасоў.\n«Менавіта з гэтага будзем сыходзіць, калі будзем рыхтаваць нашыя высновы пасля кампаніі», – заўважыў Уладзімір Лабковіч.\nТэгі: выбары 2016, праваабаронцы, Уладзімір Лабковіч\nГарачы каментарРаманчук: «Навоз з’яўляецца сімвалам гэтай сістэмы»\nГарачы каментарСтаткевіч: «Свіння думае, што шчасце будзе вечна. Але прыйдзе гаспадар і скажа: Пара калоць!»\nШкола будзе кантраляваць дзяцей падчас летніх вакацыяў\nПрыкладанне для самых маленькіх – незвычайныя сюрпрызы на Но ...\nПапулярныя месцы становяцца мішэнню тэлефонных тэрарыстаў


Віцебская - Віцебскія журналісты абмеркавалі праект зьменаў у кодэкс этыкі БАЖ - Дыялёг - Online газэта\nВы тут: Галоўная Віцебская вобласьць Віцебскія журналісты абмеркавалі праект зьменаў у кодэкс этыкі БАЖ\nПершы этычны кодэкс журналістаў зьявіўся ў 1923 годзе ў Швэцыі. Зьявіўся ён вымушана: прыняты ў 1866 годзе закон аб свабодзе друку дазваляў практычна ўсё, таму швэдзкія журналісты самі мусілі ўвесьці этычныя нормы, якія замацавалі ў кодэксе.\nЭтычны кодэкс «Беларускай асацыяцыі журналістаў» быў зацьверджаны на зьезьдзе арганізацыі ў 2006 годзе. Гэта быў другі па ліку такі дакумэнт у Беларусі. Першы кодэкс прафэсійнай этыкі журналіста прыняў Беларускі саюз журналістаў у 1995 годзе. Як адзначыў, адкрываючы абмеркаваньне, Анатоль Гуляеў, абодва кодэксы вельмі падобныя, кожны зь іх па-свойму добры, але за апошні час у мэдыяпрасторы адбыліся пэўныя перамены. Зьявіліся новыя носьбіты інфармацыі і маса іншых навацыяў, якія заахвоцілі да ўнясеньня неабходных зьменаў у кодэкс этыкі журналіста.\nУ склад камісіі па этыцы БАЖ уваходзяць сем чалавек: Анатоль Гуляеў, Валер Карбалевіч, Марына Загорская, Тацяна Равяка, Зьміцер Падбярэскі, Анджэй Пачобут, Сяргей Ваганаў.\nКажа Анатоль Гуляеў: «Разглядаць даводзіцца канфлікты самага рознага кшталту. У першую чаргу – гэта парушэньне аўтарскага права: крадзеж або некарэктнае абыходжаньне з чужой інфармацыяй. Існуе шэраг спрэчных пытаньняў наконт анлайн, якія трэба вырашаць.\nНапрыклад, быў матэрыял пра Ўладзімера Кондруся, потым яго зьнялі. Ці зьяўляецца гэта парушэньнем? У цэлым гэтая гісторыя ўяўляецца вельмі цяжкай: «Наша Ніва» надрукавала матэрыял і фотаздымкі пра Ўладзімера Кондруся, якога аўтар назваў «правакатарам, які б'е шкло ў Доме ўраду», пры гэтым не прыводзячы ніводнага аргумэнту і да самога Ўладзімера Кондруся па тлумачэньне не зьвяртаючыся. Але ж існуючы кодэкс Беларускай асацыяцыі журналістаў патрабуе звароту да двух бакоў канфлікту, і перш за ўсё да таго, хто абвінавачваецца.\nСамае ж жудаснае ў гэтым канфлікце тое, што пасьля публікацыі Кондруся арыштавалі. Ён абвясьціў галадоўку, давёў сябе да поўнай зьнямогі, і толькі пасьля гэтага «Наша Ніва» задалася пытаньнем: «Хто ён: правакатар ці актывіст?» Вось, што бывае і чым заканчваюцца выпадкі, калі мы зьвяртаемся да таго, што называецца «адмоўны герой». Калі б была спроба пагутарыць з гэтым чалавекам і даць яму слова – усё было б інакш, а так публікацыя паслужыла падставай для арышту.\nТаму заўсёды трэба памятаць, як наша слова адгукнецца. Гэта вельмі важна. Трэба ніколі не забываць пра захаваньне этычных стандартаў журналістыкі. У свой час, зьмяніўшы грамадзкую думку, журналісты ў значнай ступені паспрыялі заканчэньню трох войнаў: англа-бурскай 1899-1902 гадоў, амэрыкана-віетнамскай і першай чачэнскай.\nТрэба разумець, што этычныя прынцыпы насамрэч могуць вельмі многае, а іх выкананьне або невыкананьне можа аказаць уплыў як на жыцьцё канкрэтнага чалавека, так і на лёсы вельмі многіх людзей».\nУ віцебскіх журналістаў да кіраўніка этычнай камісіі БАЖ паўстала некалькі пытаньняў. У прыватнасьці, прагучаў папрок у неўнівэрсальным характары кодэксу. Так, ён не закранае праблему перадачы першаснага матэрыялу аўтара калегам, якія пасьля выдаюць яго ў этэр ужо са сваімі камэнтарамі. Пасьля перадачы матэрыялу меркаваньне аўтара ня ўлічваецца, што не адпавядае прынцыпам аўтарскага права. Такая практыка парушае і матэрыяльныя, і прававыя аспэкты.\nУ цэлым віцебскія журналісты выказалі разуменьне і падтрымку намаганьняў камісіі па этыцы ў ліквідацыі нэгатыўных аспэктаў журналісцкай дзейнасьці, якія замінаюць і ўскладняюць працэс перадачы інфармацыі.


Галоўная / Усе аб рамонце / сцены / Карысныя парады па шліфоўцы сцен пасля шпатлявання\nКарысныя парады па шліфоўцы сцен пасля шпатлявання\nПарады па выбары інструментаў, абразіва і прыстасаванняў\nТэхналогія шліфоўкі сцен\nЯшчэ раз пра абразіўным матэрыяле\nЯк кантраляваць якасць шліфавання?\nпрацэс шпаклевания, як бы якасна ні выконваўся, не дазваляе атрымліваць ідэальна роўную паверхню. На сцяне застаюцца сляды ад шпателя, пераходы паміж пластамі, бачныя маленькія няроўнасці, грудкі і западзіны.\nБез шліфавання паверхні вам не абысціся. Шліфоўка з'яўляецца завяршальным працэсам, падрыхтоўваць паверхню пад заключную аздабленне.\nВыканаць шліфоўку пасля шпаклеўкі можа любы чалавек, які мае жаданне, терпение и настойчивость. галоўнае, правільна падабраць інструмент, расходныя матэрыялы і прыстасаванні, ведаць тэхналогію выканання работы.\nШліфоўка выконваецца сухім або мокрым спосабам. Мокрая шліфоўка мэтазгодная на гіпсакардонных, абтынкаваных пад правіла сценах. Главное преимущество мокрой шлифовки в относительной чистоте процесса. Вас не будзе турбаваць пыл, абавязкова прысутная пры сухі шліфоўцы. Працэс наступнай уборкі развітваецца.\nУ хатнім рамонце часцей выкарыстоўваецца сухая шліфоўка.\nШліфоўка пасля шпаклевания вырабляецца не раней, чым праз 24 гадзіны пасля нанясення пласта шпаклявання.\nБез правільна абранага інструмента і прыстасаванняў якасна вырабіць шліфоўку сцен пасля шпаклявання не атрымаецца.\nУ вас павінны быць:\nнаждачная папера і шліфавальныя сетка;\nшліфавальная губка з абрэзанымі пад вуглом бакамі, якая дазваляе выконваць шліфаванне ў цяжкадаступных месцах.\nадразу заўважым, шліфавальная сетка ня забіваецца ў працэсе работы пылам, але варта некалькі даражэй наждачнай паперы.\nНеабходна набыць шліфавальны брусок або апраўку для замацавання наждачнай паперы або шліфавальнай сеткі. Гэта прыстасаванне правільна называецца ручным шкуротером.\nШліфавальная папера мае розную зярністасць і гэта важна для шліфавання сцены і столі пад пад афарбоўку. нумары з 20 па 220 паказваюць на крупнозерністой структуру матэрыялу, нумары 250-2500 адпавядаюць дробназярністай наждачнай паперы.\nЗ прыстасаванняў вам абавязкова спатрэбіцца драбінкі, лямпа ці праектар, шырокі шпатель. Падыдзе і шырокі стол або казлы, калі іх вышыня дазваляе выконваць работы на столі.\nДля забеспячэння тэхнікі бяспекі пры выкананні шліфавальных работ абавязкова купіце ахоўныя акуляры, маскі або рэспіратара, кепку, бярэ або хустку.\nПяройдзем да самога працэсу шліфоўкі паверхні пасля шпаклевания.\nШліфоўка сцен і столі пасля шпаклявання выконваецца ў добра асветленым, ветрыцца памяшканні на абсалютна сухой паверхні.\nНа першым этапе пры дапамозе шпателя прайдзіцеся па ўсёй паверхні сцяны. выдаліце грудкі, разнастайныя выступы, наплывы. Пры выяўленні вялікіх западзін або ямак зашпаклюйте іх, не спрабуйце вывесці пры дапамозе шліфавання.\nДа шліфаванню прыступаюць толькі на канчаткова сухой паверхні.\nВарта ўсталяваць якаснае асвятленне з аднаго боку пад вуглом да паверхні. Яго становішча нельга змяняць на працягу ўсяго цыкла шліфавання.\nДругі этап уключае апрацоўку паверхні крупнозерністой наждачнай паперай або шліфавальнай сеткай. Расходны матэрыял мацуецца на шліфавальным бруску.\nШліфоўка паверхні ажыццяўляецца зверху ўніз, апрацоўваючы невялікія ўчасткі круцільнымі рухамі. Размер участка не должен превышать 1×1 м.\nШліфаваць лепш зверху ўніз палосамі не шырэй 1 м. Движения рук при шлифовании производятся по кругу, але можна і перасоўваннямі ўверх-уніз або влево˗вправо.\nНе варта моцна націскаць на інструмент і падоўгу шліфаваць ў адным месцы. Вы можаце сцерці ўвесь пласт шпаклявання.\nПрайшоўшы ўсю паверхню крупнозерністой абразівам, працягнеце шліфоўку пры дапамозе дробнай наждачкай. Пры выкарыстанні больш дробнага наждачнага матэрыялу абавязкова ромам крыніца асвятленні як мага бліжэй да сцяны.\nФінішная шліфоўка выконваецца меней размашыстым рухамі і з меншай сілай націскання на інструмент.\nЦяжкадаступныя месцы шліфуюцца пры дапамозе шліфавальных губак альбо дзедаўскім метадам, Складваецца ў некалькі слаёў наждачнай паперай.\nНіколі не апрацоўвайце куты і цяжкадаступныя месцы пры дапамозе шкуротера. Вы толькі сапсуеце паверхню.\nПравільна выбірайце зярністасць расходнага матэрыялу. Правільна падабраны мянташка не павінен пакідаць глыбокіх драпін на тынкоўцы.\nКалі абразіўны матэрыял пакідае драпіны, выбірайце больш дробную наждачную паперу. Пад шпалеры дапускаюцца на шліфаванай паверхні пасля шпаклявання нязначныя драпіны. А вось пад афарбоўку паверхня сцен павінна быць абсалютна роўнай. Чытайце, як падрыхтаваць сцяну пад афарбоўку.\nПрацэс шліфавання з'яўляецца працаёмкім і патрабуе немалых намаганняў для выканання. Яго можна механізаваць, если воспользоваться специальной шлифовальной машинкой. Выпускаются шлифовальные машинки, прадугледжваюць падлучэнне пыласоса, што робіць працэс шліфоўкі практычна беспылевым.\nНе варта выкарыстоўваць істужачныя шліфавальныя машынкі. Яны падыходзяць у працы з дрэвам. Падыдзе эксцэнтрыкавая або арбітальная шлифмашина.\nХоць прымяненне шліфавальнай машынкі паскарае працэс шліфавання, не маючы асаблівых навыкаў атрымаць якасную адшліфаваную паверхню пачаткоўцу будаўніку вельмі складана.\nТрэба адчуваць інструмент не толькі правільна перамяшчаць, але і рэгуляваць намаганне націскання інструмента на шлифуемую плоскасць. Ды і ці варта такі інструмент досыць дорага.\nПасля шліфавання выдаліце пласт пылу, сделайте влажную уборку и проверьте качество поверхности. Перед финишной отделкой обязательно наносится слой грунтоўкі.\nПачаткоўцу будаўніку лепш скарыстацца ручнымі шліфавальнымі\nШліфоўка столі нічым не адрозніваецца ад шліфоўкі сцен. Працэс больш працаёмкі і патрабуе цярпення і акуратнасці.\nШліфавальная сетка зручней, чым наждачная папера, поскольку не забивается мусором и пылью в процессе работы. Но правильно выбранная наждачная бумага тоже дает хорошие результаты, к тому же она значительно дешевле. При выполнении шлифовки стен после шпаклевки своими руками лучше всего использовать наждачную бумагу номеров 120…180 (крупнозерністой), а фінішную шліфоўку выканаць абразівам нумароў 220-280 (дробназярністая).\nПершы пласт шпаклявання шліфуецца выкарыстоўваючы буйны абразіў з зярністасцю №120-180. Другога пласта фінішнай шпаклявання варта выкарыстоўваць абразіў з меншай зярністасцю №220-280.\nНаждачная папера і сетка маркіруюцца аднолькава, З таго боку матэрыялу.\nУ пачатку артыкула паказвалася, што працэс шліфавання трэба выконваць пры добрым асвятленні, постоянно направленном с одного места. Правильно настроенное освещение позволяет постоянно контролировать процесс шлифования и его качество по бликам на поверхности или на просвет, прыкладваючы роўную лінейку, будаўнічы ўзровень. Паміж кантрольным інструментам і сцяной не павінна быць прасветаў.\nКалі справа тычыцца столі і ён рыхтуецца пад афарбоўку, столь трэба шліфаваць больш якасней. Зону шліфоўкі падсвятляецца святлом, гэта дазволіць убачыць дэфекты паверхні. Бачныя драпіны шпаклююцца і пасля высыхання зачышчаюцца.\nШліфавальныя працы сканчаюцца дбайнай уборкай паверхні і памяшкання і накладаннем грунтоўкі на высмаглую і адшліфаваную паверхню.\nУ дадатак рэкамендуем паглядзець відэа па шліфоўцы сцен і столяў. Ўдачы вам у гэтым пыльным справе!


Калаген: міфы і рэальнасць. Меркаванне спецыяліста Калаген: міфы і рэальнасць. Меркаванне спецыяліста\nЗдаровыя людзі. — Навiны — Калагенавая маладосць. Ці можна дадаткамі забяспечыць другую «першую свежасць»?\nАсаблівай папулярнасцю, напрыклад, карыстаюцца прэпараты на аснове натуральных кампанентаў, якія ў арганізме чалавека выконваюць ролю натуральных захавальнікаў маладосці. Да іх ліку адносіцца калаген. Яго дадаюць у крэмы, маскі, сыроваткі, сродкі догляду валасоў і пазногцяў… Вішанькай на торце – гідралізаваны бялок «у чыстым выглядзе» для прыёму ўнутр у форме капсул або парашка для падрыхтоўкі раствора. Ці варта верыць усяму, што абяцаюць вытворцы? Ці сапраўды калаген – тая чароўная таблетка, якая здольная спыніць час?\nКалаген з’яўляецца асноўным структурным кампанентам дэрмы і сінтэзуецца ў арганізме самастойна. Аднак з узростам працэсы яго ўтварэння прыкметна змяншаюцца. Да 50 гадоў наш арганізм выпрацоўвае на 30% меней бялку, чым у 20-гадовым узросце. Адсюль маршчыны, сухасць і «стомленасць» скуры, страта тонусу. Цалкам лагічна выказаць здагадку, што дадатковае прымяненне калагену дасць магчымасць кампенсаваць дэфіцыт бялку, палепшыць стан і знешні выгляд скуры.


Алюзіі на адпачынак | Новы Час\nМінск +5℃ -1℃ +3℃ +1℃\nБрэст +6℃ +1℃ +4℃ +4℃\nВіцебск +4℃ -1℃ +2℃ +1℃\nГомель +3℃ +0℃ +3℃ +0℃\nГродна +4℃ +0℃ +4℃ +3℃\nМагілёў +2℃ -1℃ +2℃ +0℃\n1 долар ЗША 2.6057 2.6019 2.6234\n1 еўра 3.1662 3.1407 3.1515\n100 грывень 9.3251 9.2842 9.3871\n10 польскіх злотых 6.9917 6.9255 6.9422\n100 расійскіх рублёў 3.5028 3.5146 3.5161\nАлюзіі на адпачынак\nАдпачываць трэба не толькі грамадзянам, але і кіраўнікам краіны. Зараз, калі верыць навінам за апошні тыдзень, для гэтага створаныя альбо ствараюцца ўсе ўмовы. Варта толькі мець магчымасць гэтымі ўмовамі скарыстацца.\nАляксандр Лукашэнка ў апошні час шчыра працаваў. Ён некалькі разоў даваў выспятку для разгону ўраду і асобным міністэрствам. Бачыць перад сабой кожны дзень адны і тыя ж твары, але мець з імі размову на розныя тэмы, ды яшчэ і пераконвацца, што з першага разу цябе не зразумелі, — пагадзіцеся, нялёгкая задача. Таму ён мае поўнае права на адпачынак і станоўчыя эмоцыі. І ён-такі іх атрымае.\nЯк паведаміў украінскім тэлеканалам намеснік кіраўніка МЗС Беларусі Аляксандр Міхневіч, Лукашэнка прыедзе да Віктара Януковіча з афіцыйным візітам 18 чэрвеня. «Афіцыйна яны не сустракаліся каля трох гадоў, хоць неафіцыйныя сустрэчы адбываліся рэгулярна. Назапасілася шмат бягучых станоўчых пытанняў», — запэўніў Міхневіч украінскіх тэлегледачоў.\n«Станоўчае пытанне» — гэта новае слова ў беларускай дыпламатыі. Здаецца мне, што такім можа быць толькі пытанне: «Ты мяне паважаеш, так?». Але Міхневіч потым расшыфраваў: «Мы не проста прадаём і купляем, мы ствараем сумесныя прадпрыемствы. Мы актыўна запрашаем украінскі бізнэс у Беларусь — у фармацэўтыку, у энергетыку... Вось на гэтыя тэмы, якія маюць перашкоды на гэтым шляху, пагавораць прэзідэнты, каб іх ліквідаваць», — сказаў Міхневіч.\nКанешне, мы актыўна запрашаем украінскі бізнэс у «сінявокую». Каб у гэтым ніхто не меў сумневаў, напярэдадні візіту прэзідэнта беларускія ўлады прызналіся, што блакавалі імпарт кандытарскіх вырабаў у краіну — не толькі з боку Украіны, але і з іншых краін. Нібыта, знакамітыя цукеркі «Рашэн» і розныя «марсы» і «снікерсы» — дрэннай якасці.\n«У сувязі з паступаючымі сігналамі пра не вельмі якасную прадукцыю быў пашыраны кантроль на нашай мяжы, што прыводзіла часам да затрымак паставак кандытарскіх вырабаў. Затрымкі былі практычна па ўсім перыметры Беларусі. Гэта было і з Расіяй, і з іншымі краінамі», — заявіў у Кіеве той жа Міхневіч.\nПа яго словах, прэтэнзіі па якасці ўзніклі з-за адсутнасці ў Беларусі і краін-пастаўшчыкоў адзіных тэхнічных рэгламентаў. «Вось калі б мы ў СНД вырашылі гэтае пытанне, то праблем гэтых не ўзнікала б», — марыць Міхневіч.\nАдзінае, пра што Міхневіч не сказаў: адкуль паступіў сігнал пра не вельмі якасную прадукцыю. Калі гэта ведае Міхневіч, то, пэўна, гэты сігнал дайшоў аж да МЗС. Такія моцныя сігналы ў нас падае толькі Адміністрацыя прэзідэнта. Тым больш, што свае шакаладкі няма куды падзець пасля таго, як былі нацыяналізаваныя «Спартак» і «Камунарка». Замежныя рынкі пасля нацыяналізацыі мы страцілі, а свае, беларусы, нягоднікі, купляюць «Рашэн».\nПарадавала адпускнікоў і чыгунка. Зараз у чэргах па білеты на поўдзень душыцца, канешне, давядзецца, але крыху меней. Згодна паведамленню БелЖД, у Мінску арганізавана работа 45 білетных касаў. Гэта на 9 касаў больш, чым працавала ў летні сезон мінулага года. Адкрыты дадатковыя касы на прыпыначным пункце Інстытут культуры, у зале падвышанай камфортнасці «Клуб СВ» на чыгуначным вакзале, на вул. Варанянскага, 6, а таксама пяць дадатковых касаў на вул. Бабруйская, 4.\nТолькі не паведамляецца, колькі касаў было зачынена напярэдадні лета. Прынамсі, на праспекце Незалежнасці касы зніклі дакладна.\nАкрамя таго, Беларуская чыгунка развівае сучасныя тэхналогіі продажу праязных дакументаў і заклікае пасажыраў больш актыўна карыстацца магчымасцю набыцця білетаў праз інтэрнэт і плацёжна-даведачныя тэрміналы самаабслугоўвання, устаноўленыя на вакзалах у Мінску і Віцебску.\nАле ў жаданні адпачыць нармальна і падалей ад радзімы нашым суграмадзянам не перашкода не тое што чарга ў касе, а нават тэракты і канфлікты. Прыкладам, асацыяцыя ўладароў гатэляў Турцыі б’е трывогу: з-за неспакойнай абстаноўкі ў краіне турысты сталі адмаўляцца ад броні нумароў у гатэлях. Толькі ў Стамбуле працэнт па адмовах даходзіць да 70. Існуе небяспека, што і ў курортных гарадах можа скласціся такая ж сітуацыя. Канешне, звязана ўсё гэта з масавымі пратэстамі ў Турцыі. Сутыкненні рознага кшталту дэманстрантаў з паліцыяй у буйных гарадах Турцыі працягваюцца.\nАле што нашым? Нашы ўжо перажылі путч 1991-га, некаторыя — расстрэл Белага дому ў Маскве з пушак 1993-га, масавыя пратэсты супраць палітыкі ўлады 1996–1998 у Мінску, а ўжо колькі было «плошчаў» ды «маўклівых акцый»! Таму пратэсты ў Турцыі, па назіранні буйнейшых тураператараў — для беларусаў дзіцячы лепет. Беларускія турысты без асцярогі ляцяць на турэцкія пляжы, а калі адмовы ёсць, то гэтыя выпадкі адзінкавыя.\n«Попыт на пуцёўкі ў Турцыі цяпер зменшыўся. Але гэта звязана з тым, што ў гэтым годзе людзі вельмі рана вызначыліся са сваімі адпачынкамі. Заяўкі на летні адпачынак сталі паступаць яшчэ ў студзені-лютым. Звычайна паўза па продажах надыходзіць у канцы ліпеня. Але ў гэтым годзе ўсе здарылася раней. Зараз турыстам хочацца купіць пуцёўку танней і лепей, а ўсё лепшае ўжо раскуплена падчас ранняга браніравання», — распавялі «Камсамольскай праўдзе» ў адной з буйных мінскіх турыстычных кампаній.\nДарэчы, у фірме таксама паведамілі, што праводзяць дадатковы інструктаж турыстаў у сувязі з падзеямі ў Турцыі. Але гэты інструктаж зводзіцца да падпісання адной паперы. «Выйшла дадатковая інструкцыя Мінспорту і турызму. Мы знаёмім з ёй турыстаў, а яны яе падпісваюць. Там гаворыцца, напрыклад, пра тое, што зараз не рэкамендуецца ездзіць на экскурсію ў Стамбул і самастойна наведваць буйныя гарады. Але гэтая інструкцыя носіць рэкамендацыйны характар», — кажуць у кампаніі.\nСапраўды, калі мы бачылі на вуліцах танкі, ці спалохаемся мы вадамётаў?\nА хто паспрабуе нас зачапіць, атрымае па шапцы, нягледзячы на ўсю беларускую «талерантнасць» і «памяркоўнасць». Беларусь у 2013 годзе заняла 96-е месца з 162 у рэйтынгу Глабальнага індэкса міралюбнасці, апублікаваным Інстытутам эканомікі і міру (IEP). У 2012 годзе краіна займала 109 месца. Так што мы, канешне, сталі больш міралюбнымі, але ў выпадку чаго — хату спалім.\nПратэсты дапамогуць Стамбулу стаць гаспадаром Алімпіяды\nУкраіне прапануюць абмежаваць уезд беларускім спартыўным чыноўнікам\nЯпонія. Замест адпачынку — кансервы\nПраўда і любоў мацней хлусні і гвалту. Акцыя салідарнасці з Барысевіч і Сарокіным (фота)\nДзень народзінаў за кратамі: Віктар Сядоў і Яўген Дзмітрыеў\n«Патрабуем вярнуць у Беларусь правасуддзе!». Заява TUT.BY па справе «нуль праміле»\nУнітаз затыкаюць хлебам, вяроўкі робяць з пакетаў. Як выжываюць вязні гродненскай турмы\nШто будзе з рынкам лекаў, калі ў Беларусі застануцца толькі дзяржаўныя аптэкі\n«Сапраўдны напад». У Брэсце ва ўласнай кватэры затрымалі анархіста Аляксандра Казлянку\nШто за затрыманні былі ў інтэрнаце БДУ? «Прыйшоў ГУБАЗіК, пытаўся пра кантакты са Сцяпанам Пуцілам»\nЦіханоўская: прысуд лекару і журналістцы — доказ таго, што для рэжыму праўда стала злачынствам\nАдвакаты Кацярыны Барысевіч: Верагодна, будзем падаваць апеляцыю, бо складу злачынства ў справе няма\nКацярыне Барысевіч далі 6 месяцаў і штраф, Арцёму Сарокіну — 2 гады і штраф з адтэрміноўкай


Лекарам не дазволілі забраць у шпіталь Сцяпана Латыпава | БЕЛАРУСКАЕ РАДЫЁ РАЦЫЯ\nЛекарам не дазволілі забраць у шпіталь Сцяпана Латыпава (абноўлена)\nЛекары накіравалі Сцяпана Латыпава на дададковае абследванне, суд працягнецца заўтра.\nПасля абеду працягнуўся суд на палітзняволеным Сцяпанам Латыпавым, але без абвінавачанага. Суддзя Аляксандр Волк сказаў, што «ў сувязі з немагчымасцю працягу паседжання без прысутнасці абвінавачанага» суд працягнецца заўтра, 30 ліпеня, у 10:00. Але канкрэтнай прычыны, па якім Сцяпан Латыпаў адсутнічаў на працэсе, суддзя не агучыў.\nСам палітвязень цяпер у СІЗА-1 на Валадарскага.\nПалітвязню Сцяпану Латыпаву выклікалі ў суд хуткую медыцынскую дапамогу, пра гэта паведамляе тэлеграм-канал „Вясна/Правы чалавека ў Беларусі”.\nНа працэсе Сцяпан заявіў хадайніцтва аб выкліку хуткай дапамогі, бо «працягла адчувае сябе дрэнна». Перад судом ён казаў, што раніцай у яго быў ціск быў 160 на 90. Сцяпан растлумачыў, што ў яго галавакружэнне і ён з цяжкасцю сочыць за працэсам.\nСуддзя Аляксандр Волк задаволіў хадайніцтва.\nХуткая прыехала ў суд Савецкага раёна, фельчараў правярала ахова перад тым, як пусціць у залу лекараў. Праверылі сумкі і абмацалі. Пад дзвярыма залы суда лекары правялі каля 10 хвілін. Потым іх правялі праз іншы ўваход. Доўгі час нават адвакатка не ведала, што адбываецца з яго падабаронным. У абед, у 13:15, міліцыянт у цывільным паведаміў прысутным, што пасля агляду лекарамі Сцяпана Латыпава забралі ў лякарню. Але потым выйшла сакратарка і сказала, што суд працягнецца пасля абеду ў 14:05. Відавочцы бачылі, як хуткая з’ехала ад будынку суда без Латыпава. Дакладнае месцазнаходжанне Латыпава цяпер невядомае.\nЯк стала вядома, у Сцяпана ў СІЗА-1 назіраюцца праблемы са здароўем. У студзені ён перахварэў на COVID-19. І калі два месяцы таму ў лякарні яму зашывалі шыю ад парэза, то выявілі астаткавую пнеўманію. Таксама падчас зняволення ў яго фіксавалі прыступы арытміі.\nУ дачыненні да непаўнагадовага Мікіты Залатарова пачалі новую крымінальную справу


«Яны — сапраўдны народ». Пэнсіянэрцы з Горадні, якую прызналі хуліганкай, за ноч сабралі грошы на штраф\n26 чэрвень 2020, 14:35\nПэнсія Станіславы Дамшэль складае 268 рублёў, на штраф за «хуліганства» ёй трэба аддаць дзьве пэнсіі. Але грошы сабралі неабыякавыя людзі.\nГарадзенка Станіслава Дамшэль прыйшла на пікет для збору подпісаў у Горадні. Яе асудзілі за хуліганства 25 чэрвеня, але неабыякавыя людзі сабралі грошы на штраф за некалькі гадзін.\n«Цікава даведацца ў міліцыі, каго я прыбіла: міліцыянта, які застаўся валяцца на асфальце, ці таго, які ўцякаў ад свайго ляжачага прыяцеля... Вы ведаеце такіх бабак, якія ўсё жыцьцё нармальна жылі і ў 63 гады сталі хуліганкамі?» — разважала раней Станіслава.\nЗапусьцілі краўдфандынг для падтрымкі сямей затрыманых\n«Сабралі за ноч, уяўляеце? Спаць не давалі, так ляцелі грошы мне», — радасна кажа гарадзенка.\nЯшчэ паўтары тысячы рублёў штрафаў. У Горадні далей караюць удзельнікаў пікету 29 траўня


Мелодыя працягласцю ў стагоддзе\nПуцёўкі ў працоўнае лета — 2021\n03.06.2021 12:01 Навіны рэгіёнаў\nГомельскі дзяржаўны каледж мастацтваў імя Н.Сакалоўскага адзначыў 100-годдзе. На ўрачыстым вечары прагучалі лепшыя музычныя нумары, творчымі падарункамі здзівілі выпускнікі розных гадоў.\nСтаршыня Гомельскага аблвыканкама Генадзь Салавей павіншаваў каледж мастацтваў з юбілеем, выказаў словы падзякі за вялікі ўклад у культуру не толькі Гомельшчыны, але і Беларусі. Кіраўнік вобласці перадаў установе адукацыі сертыфікат на ўмацаванне матэрыяльна-тэхнічнай базы на суму 250 тысяч рублёў. Яшчэ адным падарункам стаў сертыфікат на 20 тысяч рублёў ад Гомельскага гарвыканкама.\nГісторыя каледжа мастацтваў неаддзельная ад гісторыі ўсёй музычнай культуры Беларусі. Заснаваны як тэхнікум у 1921 годзе на базе 1й Дзяржаўнай музычнай школы. У гады Вялікай Айчыннай вайны навучальная ўстанова была эвакуіравана ва Уфу, першы пасляваенны выпуск склаў чатыры чалавекі. У 1958 годзе вучылішчу прысвоена імя Нестара Сакалоўскага. У 1994 годзе вучылішча стала каледжам мастацтваў.\nЗа ўсе гэтыя гады тут падрыхтавана звыш пяці тысяч спецыялістаў. Сярод вядомых выпускнікоў — народная артыстка РСФСР Вераніка Барысенка, народныя артысты БССР Рыта Млодзек, Міхаіл Дрынеўскі. Цяпер у каледжы мастацтваў працуюць 140 выкладчыкаў і вучацца 429 навучэнцаў па 15 спецыяльнасцях. Каледж дае прафесійную дарогу ў жыццё настаўнікам дзіцячых школ мастацтваў, артыстам і кіраўнікам самадзейных аркестраў і хароў, харэографам, арганізатарам культурнай дзейнасці, рэжысёрам свят і абрадаў. Дзевяць з 12 творчых калектываў маюць званне “Народны аматарскі калектыў”, два — “Заслужаны аматарскі калектыў”. Гэта камерны аркестр і хор народнай песні “Радзейка”.\nГомельскі дзяржаўны каледж мастацтваў імя Н.Сакалоўскага


Галоўная ➠ Асвятленне ➠ Святлодыёдным асвятленне ў вас на хаце асляпляльна эканамічна\nЯно дарэчы ў любы пакоі - на кухні і ў спальні, у гасцінай і ў ваннай; яно функцыянальна і эканомна - бо святлодыёдныя лямпы спажываюць вельмі мала энергіі. Праўда, пры падборы святлодыёдных лямпаў (і падыходных для іх асвятляльных прыбораў) вас можа збянтэжыць іх кошт, але не турбуйцеся: праслужаць яны для вас працягла (хвацкая мадэль разлічана на 100 тысяч гадзін бесперапыннай працы), а акупяцца значна хутчэй.\nАсноўная адметная рыса такіх лямпаў - ім патрабуецца напружанне не дзвесце 20 вольт, а ўсяго толькі 12. Таму іх нярэдка ўжываюць у тых месцах, дзе высокае напружанне можа стаць крыніцай пагрозы - да прыкладу, у ваннай пакоі з яе завышанай вільготнасцю. Інтэграваныя кропкавыя свяцільні са святлодыёднымі лямпамі (звычайна ўжываюцца лямпы гу5.3 мр16 - гэта самы «хадавы» тып цокаля і памер) створаць мяккую і ў той жа час моцную падсвятленне; а рызыка атрымання удару токам альбо кароткага замыкання пры трапленні вады будзе фактычна зведзены да нуля.\nМаленькі памер як саміх лямпаў, так і асвятляльных прыбораў для іх дыктуе асаблівасці іх ўкаранення ў інтэр'еры. Гіганцкую люстру з святлодыёдаў, натуральна, таксама можна сабе ўявіць, калі напружыўся ўяўленне, але сярэдняе ўкараненне святлодыёдных лямпаў - гэта велізарная колькасць кропкавых асвятляльных прыбораў. Імі можна падсвятліць мэбля (прама да кожнай палічкі кухоннага шафы) і прыступкі лесвіцы, зрабіць з іх сапраўднае «зорнае неба» на столі спальні альбо цэлую «светлавую сцяну» ў гасцінай. Для тых, хто любіць складанае, шматузроўневае асвятленне, святлодыёдныя лямпы - лепшы варыянт.


Лепшая альтэрнатыва Quickpic, вам спадабаецца !! | Androidsis\nНекалькі дзён таму я прынёс вам відэазапіс, у якім я паказаў вам, як дабрацца Гепард мабільны бясследна Quickpic, і лепш за ўсё, як падтрымліваць абнаўленне прыкладання дзякуючы свайму эксклюзіўнаму каналу Telegram па гэтай прычыне.\nНу, на гэты раз я прадстаўляю вам той, які для мяне сёння лепшая альтэрнатыва Quickpic. Вельмі, вельмі ўніверсальнае прыкладанне, поўнае цікавых функцый і з карыстацкім інтэрфейсам вельмі і вельмі падобнае на вядомы Quickpic, які адказваў за знішчэнне і знішчэнне Cheetah Mobile.\nДавайце пачнем з таго, што дадатак, якое я хачу вам рэкамендаваць сёння, - гэта бясплатнае прыкладанне, якое мы можам знайсці непасрэдна ў краме Google Play, афіцыйным Android Market, проста націснуўшы на прамую спасылку, якую я пакідаю пад гэтымі радкамі альбо набраўшы сваё імя, якое адказвае проста Фотагалерэя\n1 Загрузіце Фотагалерэю бясплатна з крамы Google Play\n2 Усё, што прапануе нам Фотагалерэя, лепшая альтэрнатыва Quickpic\nЗагрузіце Фотагалерэю бясплатна з крамы Google Play\nраспрацоўшчык: Лабараторыя Gion\nДадатак, якое мы можам атрымаць бясплатна ў поўнай версіі, трэба мець на ўвазе, што ў ім ёсць інтэграваныя аб'явы ў дадатку і магчымасць інтэграваных пакупак у адным дадатку, каб купіць дадатак без інтэграваных аб'яў у якасці ахвяравання.\nТаксама варта адзначыць, што гэтыя рэкламы зусім не раздражняюць, бо яны абмяжоўваюцца уключэннем маленькага банера ў ніжняй частцы карыстацкага інтэрфейсу, неінвазіўнага банера ў той жа час, калі рэклама таксама прыкладаецца пры выхадзе праз поўнае прымяненне.\nПасля таго, як мы пракаменціравалі гэта, мы будзем пералічваць усе функцыянальныя магчымасці Фотагалерэі, каб вы маглі самастойна пераканацца, ці з'яўляецца яна адной. выдатная альтэрнатыва Quickpic.\nУсё, што прапануе нам Фотагалерэя, лепшая альтэрнатыва Quickpic\nКарыстацкі інтэрфейс прыбіты да Quickpic.\nПараметры наладкі для прагляду эскізаў у выглядзе спісу, 2-х або 3-х слупкоў.\nВельмі візуальны варыянт арганізацыі папак.\nЗначок прамога значэння на панэлі задач, з якога можна стварыць новы альбом.\nМагутны варыянт пошуку па тэгах.\nПараметры персаналізацыі альбомаў шляхам змены вокладкі, арганізацыі ўнутры іх, выключэння малюнкаў і відэа і перамяшчэння ў сметніцу.\nПараметры ўпарадкавання альбомаў паводле даты стварэння, даты змены, даты дадання, імя і памеру файла.\nФункцыя капіравання шляху да файлаў.\nАгульныя параметры наладкі, такія як магчымасць выбару паміж цёмнай ці светлай тэмай.\nМагчымасць паказаць або схаваць радок стану.\nМагчымасць пазначыць тэчку камеры так, каб яна заўсёды адлюстроўвалася ўверсе спіса.\nМагчымасць уключыць сметніцу, каб яна была адлюстравана ў апошняй пазіцыі.\nНадзвычайная функцыянальнасць, у якой адлюстроўваецца шарык апавяшчэнняў "N", каб мы маглі лёгка знайсці і вызначыць новыя дапаўненні да файлаў у галерэі.\nМагчымасць прайгравання відэа адразу, проста дакрануўшыся да яго мініяцюры.\nМагчымасць паставіць максімум яркасці, калі мы знаходзімся ў любым фота ці відэа, якое мы размясцілі ў нашай галерэі фота і відэа.\nУключыце або адключыце эфекты пераходу паміж файламі.\nМагчымасць змяніць колер фону карыстацкага інтэрфейсу прыкладання, маючы магчымасць выбару паміж гэтымі трыма варыянтамі: цёмная тэма, светлая тэма і каляровая тэма.\nУ камплекце - поўны рэдактар фатаграфій.\nМагчымасць адзначыць, што ўнутраны плэер праграмы заўсёды адкрыты.\nМагчымасць наладзіць схаваныя файлы.\nМагчымасць уключыць і адключыць сметніцу адным пстрычкай мышы.\nМагчымасць наладзіць інтэрвал прэзентацый і магчымасць паўтарэння прэзентацыі.\nПры ўсім гэтым я думаю, што Фотагалерэя, нават з'яўляючыся дадаткам, у які мы ўбудавалі аб'явы ў дадатак, аб'явы, якія я паўтараю яшчэ раз, не раздражняюць, я думаю, што гэта дадатак з'яўляецца вельмі добрай альтэрнатывай Quickpic і выдатным варыянтам для гэтага людзі, якія шукаюць карыстацкі інтэрфейс, просты ў выкарыстанні, нескладаны і з такімі ж цікавымі варыянтамі уласны ўбудаваны плэер, яго магутны рэдактар і яго опцыя кошыка што можа выратаваць нас ад дзіўнай аварыі і наступнага засмучэння.\nПоўны шлях да артыкула: Androidsis » Прыкладанні для Android » Лепшая альтэрнатыва Quickpic. Вам спадабаецца !!\nДобры амерыканскі більярд у аркадзе Pool Royale для Android


02.02.2019 10:22 Людзі адукацыі\nВячаслаў Рыгоравіч Ізотаў ніколі не думаў, што звяжа прафесійную дзейнасць з педагогікай. Ён з дзяцінства захапляўся сельскай гаспадаркай і тэхнікай, таму пасля заканчэння сярэдняй школы паступіў у Беларускую сельскагаспадарчую акадэмію, дзе атрымаў дыплом інжынера-механіка. Працаваў галоўным інжынерам і намеснікам старшыні калгаса. Па сямейных прычынах давялося змяніць прафесію, пра што зусім не шкадуе, бо знайшоў у ёй сапраўднае прызванне.\n— Будучы афіцэрам запасу, часова ўладкаваўся настаўнікам дапрызыўнай падрыхтоўкі ў школу, — расказвае Вячаслаў Рыгоравіч. — Пасля некалькіх гадоў работы сыходзіць адтуль ужо не захацеў. Вырашыў атрымаць вышэйшую педагагічную адукацыю, для чаго завочна паступіў у тагачасны Мазырскі дзяржаўны педагагічны інстытут на факультэт агульнатэхнічных дысцыплін і працы. Профіль навучання выбраў паводле інтарэсаў і схільнасцей. Педагогіцы прысвяціў 31 год свайго жыцця, чаму вельмі рады.\nПасля атрымання другой вышэйшай адукацыі В.Р.Ізотаў доўгі час працаваў настаўнікам працоўнага навучання і намеснікам дырэктара па выхаваўчай рабоце ў Малоткавіцкай сярэдняй школе Пінскага раёна. З 2005 года — дырэктар Малоткавіцкай дапаможнай школы-інтэрната.\n— Працаваць з асаблівымі дзецьмі і цяжка, і цікава, — прызнаецца Вячаслаў Рыгоравіч. — У педагогаў установы спецыяльнай адукацыі заўсёды шмат работы. Галоўная праблема — адсутнасць надзейнай апоры ў выхаванні дзяцей з боку бацькоў. Большасць сем’яў нядобранадзейныя. 72 са 185 вучняў — сіроты. Педагогі з’яўляюцца фактычна ім бацькамі. У школе-інтэрнаце павінны працаваць надзвычай добрыя, шчырыя, прыстойныя і сумленныя людзі, якія на ўласным прыкладзе змогуць выхаваць важныя маральныя якасці і ў дзяцей, падарыць ім душэўную цеплыню, дапамагчы сацыялізавацца.\nВа ўстанове працуе больш за 60 педагогаў з вялікім вопытам практычнай работы з дзецьмі з АПФР. Многія маюць вышэйшую дэфекталагічную адукацыю. Педагогі актыўна далучаюць вучняў да працоўнай дзейнасці, шмат увагі ўдзяляюць прафарыентацыі.\n— Правільнае выхаванне — гэта добра, а выхаванне працай — яшчэ лепш, бо яно дапамагае сфарміраваць і развіць карысныя ўменні і навыкі, неабходныя ў далейшым жыцці, — лічыць дырэктар, які неаднаразова перачытваў працы свайго куміра А.С.Макаранкі.\nВопыт дапаможнай школы-інтэрната красамоўна паказвае, што працоўнае выхаванне прыносіць выдатныя вынікі. У Рэспубліканскім конкурсе на лепшую ўстанову спецыяльнай адукацыі (2014) яна атрымала дыплом І ступені ў адпаведнай намінацыі.\nНа працягу 2008—2010 гадоў у дапаможнай школе-інтэрнаце рэалізоўваўся эксперыментальны праект па падрыхтоўцы вучняў да самастойнага пражывання, дзякуючы якому быў створаны сацыяльна-бытавы комплекс з кабінетам сацыяльна-бытавой арыенціроўкі і кватэрай для навучання самастойнаму пражыванню. На працягу 2011—2014 гадоў ажыццяўляўся эксперыментальны праект па стварэнні на базе ўстановы рэсурснага цэнтра для дапамогі педагогам, вучням і іх бацькам у арганізацыі эфектыўнага навучання з улікам асаблівых адукацыйных патрэб выхаванцаў.\nСёння ў школе-інтэрнаце паспяхова дзейнічае некалькі класаў паглыбленай сацыяльнай, прафесійнай і працоўнай падрыхтоўкі асаблівых вучняў, якія займаюцца ў рамонтна-будаўнічай, швейнай, керамічнай і багетнай майстэрнях, майстэрнях па зборцы мэблі, вытворчасці тратуарнай пліткі і халоднай коўкі металу, цэху па вытворчасці корпуснай мэблі, кабінетах сельскагаспадарчай працы і пчалярства, цяпліцы і фруктовым садзе, а таксама на прышкольным вучэбна-доследным участку і пчальніку. Дзякуючы майстэрням са спецыяльным абсталяваннем, установа цалкам забяспечвае сябе мэбляй і пасцельнымі рэчамі. У планах — стварэнне швейнага цэха.\n— Мы маем сертыфікаты адпаведнасці на мэблю і швейныя вырабы, што дазваляе рэалізоўваць прадукцыю, пераважна па індывідуальных заказах, — гаворыць В.Р.Ізотаў. — Нашы паслугі адрозніваюцца танным коштам і карыстаюцца вялікім попытам сярод насельніцтва, паколькі мы не толькі працуем хутка і якасна, але і арганізоўваем бясплатную дастаўку. Гэтая дзейнасць дазваляе палепшыць матэрыяльна-тэхнічную базу ўстановы. Шмат увагі ўдзяляем і другаснай занятасці вучняў, арганізаванай разам з цэнтрам занятасці. Старшакласнікі працуюць у летнім лагеры працы і адпачынку і пасля ўрокаў (шыюць, вырабляюць мэблю, добраўпарадкоўваюць тэрыторыю), за што атрымліваюць заробак.\nНаладжана супрацоўніцтва з Польшчай. Так, установа ўдзельнічае ў міжнародным праекце “Сацыяльная інтэграцыя маладых людзей-інвалідаў з разумовымі адхіленнямі”, дзякуючы якому былі абсталяваны майстэрні для арганізацыі дадатковай адукацыі дзяцей.\nВыпускнікі школы-інтэрната паспяхова вучацца ва ўстановах прафесійнай адукацыі і працуюць на прадпрыемствах.\n— Вынікі нашай работы радуюць, — прызнаецца дырэктар. — Для паспяховай дзейнасці трэба ставіць кароткатэрміновыя мэты і разам з калектывам настойліва працаваць па іх ажыццяўленні.\nВячаслаў Рыгоравіч ІзотаўдырэктарМалоткавіцкая дапаможная школа-інтэрнат


Калі бацька павінен. Проста любіць дзяцей мала. Неабходна несці адказнасць за іх выхаванне і ўтрыманне — Ляховичи. Ляховичский вестник. Ляхавiцкi веснiк. Новости города Ляховичи Брестской области\n10/01/2020 146 redakcyja\nБыць добрымі бацькамі – вялікая праца. Яна заключаецца не толькі ў тым, каб апранаць-карміць сына ці дачку, а яшчэ і цікавіцца справамі, быць неабыякавым да інтарэсаў, падтрымліваць у імкненні да развіцця і, у прамым сэнсе, знаходзіцца на адной хвалі. Але так бывае не заўсёды. На жаль, ёсць бацькі і маці, якія не абцяжарваюць сябе дзіцячымі праблемамі.\nНа адным са снежаньскіх пасяджэнняў камісіі па справах непаўналетніх у райвыканкаме разглядалася выкананне ў раёне алгарытму дзеянняў суб’ектаў прафілактыкі па папярэджанні ўхілення бацькоў ад утрымання дзяцей, зацверджанага пратаколам абласной каардынацыйнай нарады па барацьбе са злачыннасцю і карупцыяй.\nНа дзяржаўныя органы законам ускладзены абавязак па прыняцці мер па абароне правоў і законных інтарэсаў дзяцей. Сярод іх і права кожнага дзіцяці, незалежна ад таго, пражывае яно сумесна з бацькамі або асобна, на належнае матэрыяльнае забеспячэнне з боку сям’і. Немалаважная роля ў выкананні гэтай задачы адводзіцца ўзгодненым дзеянням суб’ектаў прафілактыкі.\nПа стане на 1 снежня ў аддзеле прымусовага выканання раёна маецца 117 выканаўчых спраў па спагнанні аліментаў, з іх 43 чалавекі маюць запазычанасць. 27 асоб папярэджаны пра магчымасць прыцягнення за гэта да крымінальнай адказнасці. За 11 месяцаў мінулага года аддзел накіраваў ва ўпраўленне па працы, занятасці і сацыяльнай абароне райвыканкама шэсць паведамленняў аб аказанні садзеяння ў працаўладкаванні асоб, якія маюць запазычанасць па аплаце аліментаў. Вось толькі з шасці даўжнікоў тры ва ўпраўленне за дапамогай не звярталіся, двум аказана садзеянне ў працаўладкаванні, адзін беспрацоўны пасля рэгістрацыі да наймальніка так і не з’явіўся…\nУ РАУС накіравана 17 прадстаўленняў для вырашэння пытання аб прыцягненні асоб, якія маюць запазычанасць, да крымінальнай адказнасці. У адносінах васьмі чалавек узбуджаны крымінальныя справы. З дзевяццю асобамі, асуджанымі па артыкуле 174 Крымінальнага кодэкса (ухіленне бацькоў ад утрымання дзяцей або ад кампенсацыі расходаў, затрачаных дзяржавай на ўтрыманне дзяцей, якія знаходзяцца ці знаходзіліся на дзяржаўным забеспячэнні) праведзены прафілактычныя гутаркі. Усяго ж на ўліку ў РАУС стаяць 14 чалавек, асуджаных па згаданым артыкуле Крымінальнага кодэкса.\nПры падрыхтоўцы заключэння аб мэтазгоднасці пазбаўлення бацькоўскіх правоў пры звяртанні законнага прад-стаўніка пацярпелага непаўналетняга ў аддзеле па адукацыі райвыканкама запытваюцца звесткі пра асоб, якія ў належнай меры не выконваюць абавязкі па ўтрыманні дзяцей. Так, па стане на\n1 снежня са статусам «у сацыяльна небяспечным становішчы» ў спісах аддзела налічваецца 94 дзіцяці, якіх выхоўваюць 85 бацькоў (амаль чацвёртая частка з іх не працуе).\nКамісія па справах непаўналетніх штоквартальна аналізуе стан спраў, якія датычаць прызнання дзяцей пацярпелымі ад злачынстваў, у тым ліку ў выпадку прыцягнення да крымінальнай адказнасці бацькоў, якія не выконваюць матэрыяльныя абавязкі ў адносінах сыноў-дачок.\nПа выніках пасяджэння прынята рашэнне дзеля павышэння эфектыўнасці якасці работы суб’ектам прафілактыкі – аддзелу прымусовага выканання, РАУС, упраўленню па працы, занятасці і сацыяльнай абароны райвыканкама, аддзелу па адукацыі, камісіі па справах непаўналетніх, райбальніцы, сельвыканкамам – забяспечыць выкананне алгарытму дзеянняў па папярэджанні ўхілення бацькоў ад утрымання дзяцей.\nСярод шасці разглядваемых спраў на пасяджэнні камісіі тры датычылі неналежнага выканання абавязкаў па выхаванні дзяцей. Уразіла сітуацыя ў сям’і, дзе дзяўчынка пры наяўнасці бацькоў, якія скасавалі шлюб, адчувае сябе адзінокай і імкнецца прыцягнуць увагу… суіцыдальнымі спробамі. Маці не можа зразумець дачку, ды, мяркуючы па адказах на пытанні членаў камісіі, не імкнецца да гэтага. Бацька стараецца наладзіць адносіны, але па-мужчынску не разумее дзявочыя інтарэсы. Замкнутае кола, якое камісія паспрабавала дапамагчы бацькам разбурыць. Парады канкрэтныя, у тым ліку працаўладкавацца на пастаяннае месца. Калі гэтыя парады і патрабаванні не знойдуць вырашэння, у дзяўчынкі ёсць перспектыва перайсці пад дзяржаўную апеку.\nСярод мноства бацькоўскіх абавязкаў – ведаць пра заняткі, месцазнаходжанне сыноў-дачок, асабліва ў цёмны час сутак. Дарэчы, за мінулы год у раёне 31 дарослы прыцягнуты да адміністрацыйнай адказнасці за знаходжанне непаўналетняга дзіцяці на вуліцы пасля 23 гадзін без суправаджэння. Начныя прагулкі небяспечныя яшчэ і тым, што спрыяюць уцягненню падлеткаў у супрацьпраўныя паводзіны, узнікненню розных непрыемных сітуацый. І не трэба заспакойваць сябе, што гэта не здарыцца менавіта з вашымі дзецьмі – «станоўчымі» і дамашнімі. Гэта той выпадак, калі сваіх памылак можна і трэба пазбегнуць.\n← Прадухіліць і выкараніць. Што стварае перадумовы для карупцыйных праяўленняў, і як супрацьстаяць гэтай заганнай з’яве?\nЗапрашэнне на сустрэчы ў Ляхавічы →


Трагедыя ў Андыжане павялічыла колькасьць “караванаў” у бок Беларусі\n12 травень 2006, 15:58\nІгар Карней, Менск І праз год пасьля трагедыі ва ўзбэцкім Андыжане няма дакладных зьвестак: што насамрэч адбылося падчас кравапраліцьця 12—13 траўня 2005 году. Паводле відавочцаў, войскі расстралялі мірную дэманстрацыю. Прэзыдэнт Іслам Карымаў падае інцыдэнт як узброенае паўстаньне. Згодна з афіцыйнымі зьвесткамі, тады загінула 187 — з азначэньня ўладаў — “тэрырыстаў”, а таксама салдат. Міжнародныя праваабарончыя арганізацыі сьцьвярджаюць, што за два травеньскія дні ў Андыжане загінула каля васьмі соцень пераважна мірных грамадзянаў. Што пра тыя падзеі думаюць грамадзяне Ўзбэкістану, якія шукаюць працу ў Беларусі?\n27-гадовая Фаціма прыяжджае ў Беларусь чацьвёрты год запар. Дагэтуль беларускі маршрут дасканала асвоілі ейныя бацькі — яшчэ за савецкім часам на “КамАЗах” вазілі ў Менск дыні, кавуны, курагу. Маладая гандлярка прызнаецца, што адольвае пяць тысяч кілямэтраў у кожны бок не ад добрага жыцьця — знайсьці працу на радзіме вельмі цяжка. Фаціма заўважае: пасьля андыжанскіх падзеяў такіх караванаў ва ўсе бакі ад Узбэкістану істотна паболела. І хоць у шматлікай сям’і Фацімы год таму ніхто не пацярпеў, але ўладнай статыстыцы яна ня верыць.\n(Фаціма: ) “Там вельмі шмат людзей загінула…”\n(Карэспандэнт: ) “На Вашу думку, больш, чым падаецца афіцыйна?”\n(Фаціма: ) “Я лічу, што загінула вельмі шмат, але ўлады проста ня хочуць гаварыць падрабязнасьці. Там пацярпелі і звычайныя грамадзяне, і тыя, хто ўсё гэта пачаў. Ува ўсялякім разе загінула вельмі шмат народу. Нават дзеці загінулі. Там ніхто нікуды не ўзіраўся — дзеці, дарослыя — стралялі ў каго заўгодна. Разумееце, улада ёсьць уладай: закон заўсёды толькі на ейным баку”.\nЗа савецкім часам Узбэкістан і Беларусь зьвязвалі моцныя стасункі. Калі пасьля разбуральнага землятрусу 1968 году без жытла й працы засталіся тысячы ўзбэкаў, адной зь першых дапамогу пацярпелым аказала. У Менску пасялілася некалькі дзясяткаў жыхароў Ташкенту, а ва Ўзбэкістан на ліквідацыю наступстваў трагедыі выправіліся беларускія добраахвотнікі, многія зь якіх там і засталіся. Цяпер, як засьведчылі ў Пастаянным прадстаўніцтве Ўзбэкістану ў Беларусі, узбэкі паступова “растварыліся” ў беларускім грамадзтве. Афіцыйна зарэгістраваных узбэцкіх зямляцтваў ці таварыстваў беларуска-ўзбэцкага сяброўства тут няма.\n(Супрацоўніца прадстаўніцтва: ) “Наколькі я ведаю, нічога падобнага няма. Жыць прыяжджаюць, але ніякага таварыства афіцыйна няма. Ёсьць прадстаўніцтва, паўнамоцны прадстаўнік ёсьць, які на афіцыйным узроўні прадстаўляе Ўзбэкістан ў органах СНД і ЭўраЗЭС. Ну, і амбасада, якая працуе ў Маскве, гэтаксама займаецца пытаньнямі грамадзянаў, абслугоўвае й беларускіх грамадзянаў. І ўсё. Мажліва, ніхто сур’ёзна не заняўся гэтым пытаньнем. Ведаеце, усё ж ад людзей залежыць, як хто здольны арганізаваць”.\nАднак Фаціма, якая за гады падарожжаў па Беларусі бачыць сытуацыю зь нелегальнай міграцыяй знутры, кажа, што сотні ўзбэкаў штогод насычаюць беларускія рынкі бахчой. Праўда, рабіць гэта з кожным разам усё больш складана. Са слоў дзяўчыны, беларуская міліцыя ставіцца да сярэднеазіяцкіх гандляроў непрыхільна. У гэтым зьвязку яна пераканана, што беларусам ува Ўзбэкістане больш бясьпечна, чым узбэкам у Беларусі.\n(Фаціма: ) “Па-першае, расейцаў, беларусаў, іншых у нас не чапаюць. Увогуле замежнікаў не тэрарызуюць, як нас тут — у вас. Як бы там ні было, у нас усё роўна вельмі спакойна. Адзінае, што народ змушаны на хлеб зарабляць, як хто толькі можа, бо няма працы. І што мы сюды прыяжджаем, — гэта не турызм які-небудзь. А нас вашы тут міліцыянты раз бяруць, другі. Ёсьць рэгістрацыя, няма — іх не цікавіць, ім бяз розьніцы. Дэпартуюць — і ўсё. За людзей увогуле ня лічаць. Папросту ненавідзяць! У гэтым сэнсе ў нас людзі нікога не чапаюць, няма такога стаўленьня, як у вас. Ёсьць тэрарысты — так. Напэўна, ёсьць нейкія падобныя. Але ў вас таксама яны ёсьць. Усюды ёсьць такія людзі”.


Работнікі ГСО затрымалі хмельничанина, які спрабаваў абкрасці супермаркет\nУ адным з Хмяльніцкай супермаркетаў работнікі ўпраўлення Дзяржаўнай службы аховы пры УМВД Украіны ў Хмяльніцкай вобласці затрымалі мужчыну, які спрабаваў здзейсніць крадзеж прадуктаў харчавання. Каля 20.30 на пульт цэнтральнага назірання ГСО паступіў сігналтрывогі з аднаго з супермаркетаў. Кнопку трывожнай сігналізацыі націснулі ахоўнікі установы. Прыбыўшы на месца здарэння, праваахоўнікі затрымалі мужчыну, які спрабаваў скрасці з прылаўкаў крамы прадукты харчавання. Як патлумачылі работнікі ўстановы, 33-гадовы мужчына хадзіў па краме і разглядаў тавар. Доўга блукаючы паміж гандлёвымі радамі,ён абраў прадукты - кава, некалькі слоікаў кансервы і гарэлку, але чаму-то тавар складаў не ў кошык, а хаваў пад вопратку. Дзеянні зламысніка былі заўважаныя ахоўнікамі крамы з дапамогай камер відэаназірання. Пасля такой «прагулкі» крамай наведвальнік канцы накіраваўся да выхаду, не разлічыўшыся за ўзяты з крамы тавар. А з'яўленне на парозе рабивникив міліцыі стала для зладзюжкі нечаканасцю. Міліцыянты аховы даставілі зламысніка ў аддзяленне міліцыі для далейшага высвятлення абставінаў здарэння. Сума матэрыяльнай шкоды, нанесенай супермаркета, складае больш за 330 грыўняў. УГСО пры УМВД Украіны у Хмяльніцкай вобласці\n← Закарпатец апынуўся на лаве... Французска-швейцарская група... →


ААН: асноўны цяжар у сувязі з увядзеннем ЗША тарыфаў у дачыненні да кітайскіх тавараў нясуць самі амерыканцы\n2019-11-07 10:59:38 cri [ Паслаць сябру ] [ Раздрукаваць ] [ шрыфт : A A A ]\nАмерыканскія спажыўцы - галоўныя пацярпелыя ў гандлёвых войнах паміж ЗША і Кітаем. Такія вынікі новага даследавання Канферэнцыі ААН па гандлі і развіцці (ЮНКТАД). У дакладзе, апублікаваным гэтай арганізацыяй у аўторак на сайце Генасамблеі, гаворыцца, што з увядзеннем новых тарыфаў кошты ў краіне падскочылі. Аднак, лічаць эсперты ЮНКТАД, негатыўныя наступствы ад гандлёвай вайны выяўляюцца, на самай справе, для абодвух бакоў. На іх думку, супрацьстаянне прывяло да рэзкага зніжэння двухбаковага гандлю, росту рознічных цэн, а таксама да гандлёвай дыверсіфікацыі - павелічэння імпарту з краін, якія не ўцягнутыя напрамую ў гандлёвую вайну. Па стане на канец першага квартала бягучага года кітайскі бок не зніжаў кошт экспарту ў ЗША, сцвярджае аўтар дакладу, эканаміст ЮНКТАД Алесандра Мікіта:\n«З-за павышэння тарыфаў кошты на некаторыя тавары, якія пастаўляюцца з Кітая ў Злучаныя Штаты, значана ўзраслі. Дык хто ж заплаціць за гэта? Можна сказаць, што асноўны цяжар у сувязі з увядзеннем ЗША тарыфаў у дачыненні да кітайскіх тавараў\nнясуць амерыканскія спажыўцы, паколькі кампаніі-імпарцёры пераклалі дадатковыя выдаткі на іх, павысіўшы цэны ».\nПа словах эканаміста, з часам кітайскія кампаніі пачалі паглынаць некаторыя дадатковыя тарыфныя выдаткі праз зніжэнне экспартных цэн на 8% у другім квартале 2019 года, але гэта па-ранейшаму пакінула 17% на плячах спажыўцоў ЗША. «Гэтыя лічбы кажуць пра канкурэнтаздольнасць кітайскіх кампаній, якія, нягледзячы на значныя тарыфы, захавалі 75% свайго экспарту ў ЗША. Аднак у апошні час кітайскія фірмы пачалі браць на сябе частку выдаткаў, ідучы на зніжэнне экспартных цэн », - адзначае ЮНКТАД.\nУрад ЗША спадзяецца, што тарыфныя меры дазволяць амерыканскім прамыслоўцам вяртаць вытворчасць у Штаты і стварыць больш працоўных месцаў у краіне. Але гэтая мэта, лічыць Алесандра Нікіта, не была дасягнутая:\n«Калі ЗША сапраўды хочуць вярнуць сабе працоўныя месцы ў сферы вытворчасці, я думаю, тарыфныя меры тут не дапамогуць. Пры спробе стварыць працоўныя месцы яны не ўлічваюць, што іншыя краіны могуць замяняць ролю Кітая ».\nУвоз кітайскіх тавараў Штатамі ў першай палове года паменшыўся на 35 млрд долараў, - скарачэнне на чвэрць.\nВызваленым месцам на амерыканскім рынку скарысталіся Тайвань (правінцыя Кітая), Мексіка, Еўрасаюз, В'етнам і іншыя, - - гаворыцца ў дакладзе. Услед за дзесяткамі экспертаў Алесандра Нікіта адзначае: гандлёвая вайна паміж ЗША і Кітаем шкодзіць абодвум краінам:\n«Ніхто не можа сказаць, што яны выйгралі гандлёвую вайну. Калі гандлёвыя спрэчкі паміж ЗША і Кітаем працягнуць узмацняцца, то развіццё сусветнай эканомікі пойдзе назад ".\nЭканаміст выказаў спадзяванне на дасягненне ЗША і Кітаем пагаднення, якое прывядзе да дээскалацыі супярэчнасцяў:\n«Спадзяюся, што да канца гэтага года адзін з бакоў або абодва бакі паабяцаюць адмяніць павышаныя тарыфы, а не абвесцяць аб новых раўндах павышэння пошлін».


Авіяцыйнае свята ў Шчучыне: Як-130 і Леанід Якубовіч | БЕЛАРУСКАЕ РАДЫЁ РАЦЫЯ\nАвіяцыйнае свята ў Шчучыне: Як-130 і Леанід Якубовіч\nУ Шчучыне адбылося маштабнае авіяцыйна-спартовае свята, якое наведалі тысячы жыхароў раённага цэнтра і гасцей горада. Праграма мерапрыемства ўключала паказальныя выступы прадстаўнікоў ваенна-паветраных сілаў Беларусі , а таксама майстар-класы пілотаў лёгкарухавіковых самалётаў.\nАдбыліся таксама спаборніцтвы на хуткасць паміж самалётамі і спартовымі самаходамі. Як зазначае гісторык авіяцыі Зміцер Кіенка, гэтае мерапрыемства людзі масава наведваюць не ў апошнюю чаргу дзеля азнаямлення з авіяцыйнай тэхнікай, якая знаходзіцца на ўзбраенні беларускага войска:\n– Былі Л-39, новы Як-130, які толькі нядаўна стаў на ўзбраенне ваенна-паветраных сіл Беларусі, Мі-8. Тое, што людзі будуць сюды прыязджаць і свята будзе шырыцца, гэта безумоўна. Наколькі больш людзей прыехала ў гэтым годзе, у параўнанні з мінулым. У наступным годзе будзе яшчэ больш.\nАвіяцыйна-спартовае свята праводзіцца ў Шчучыне невыпадкова. У часы Савецкага Саюза тут дыслакаваўся дзясяты аператыўна-выведкавы авіяцыйны полк.\nДругі год запар мерапрыемства наведвае вядомы расейскі тэлевядоўца Леанід Якубовіч.\nДзень беларускай пісьменнасці ў Шчучыне


Вікіпэдыя:Лялечны тэатар — Вікіпэдыя\n(Перанакіравана з «Вікіпэдыя:ЛТ»)\nУ цэлым чакаецца, што ўдзельнікі Вікіпэдыі выкарыстоўваюць адзін (лепш зарэгістраваны) уліковы запіс. Выкарыстаньне аднаго ўліковага запісу падтрымлівае бесьперапыннасьць рэдагаваньняў, павышае адказнасьць і павялічвае давер супольнасьці, што дапамагае будаваць доўгатэрміновую стабільнасьць у энцыкляпэдыі. Хоць існуюць пэўныя паважлівыя прычыны мець некалькі ўліковых запісаў у Вікіпэдыі, увогуле такія ўліковыя запісы ўводзяць у зман іншых удзельнікаў, перакручваюць абмеркаваньні і галасаваньні, дапамагаюць абыйсьці накладзеныя санкцыі, або якім іншым чынам парушаюць стандарты функцыянаваньня супольнасьці. Такія паводзіны называюцца лялечным тэатрам (анг. Sock puppetry) і забараняюцца правіламі Вікіпэдыі.\nЛялька (клон, віртуал, марыянэтка, сокпапэт, мульт, фэйк) — гэта ўліковы запіс, дадаткова зарэгістраваны адным з аўтараў Вікіпэдыі. Такіх удзельнікаў называюць «лялькаводамі». Выкарыстаньне лялек зьяўляецца вельмі непажаданым з многіх прычынаў.\nЛялечны тэатар у Вікіпэдыі можа мець некалькі розных формаў:\nстварэньне новага ўліковага запісу, каб пазьбегнуць апазнаньня;\nвыхад з сыстэмы і пераход на рэдагаваньне ад IP-адраса;\nрэанімацыя старых закінутых уліковых запісаў, каб выглядаць іншым удзельнікам;\nпрыцягненьне сяброў і знаёмых да стварэньня ўліковых запісаў з мэтай падтрымаць нейкі бок дыскусіі. Такія ўліковыя запісы называюцца «тушкамі» (анг. meatpuppetry, літаральна — мясныя лялькі).\nНяслушнае, гэта значыць такое, матывам якога зьяўляецца адзін з прыведзеных вышэй пунктаў, выкарыстаньне некалькіх уліковых запісаў разглядаецца супольнасьцю як сур’ёзнае парушэньне даверу. Гэта ў асноўным прыводзіць да блякаваньня ўсіх ненатуральных уліковых запісаў, блакаваньня карыстальніка, які стаіць за гэтымі ўліковымі запісамі, і раскрыцьцё перад супольнасьцю ўсіх гэтых уліковых запісаў і IP-адрасоў, выкарыстаных у Вікіпэдыі, аж да (патэнцыйна) рэальнага публічнага раскрыцьця такой дзейнасьці і пэрсанальных зьвестак з «рэальнага свету», з мэтай прадухіліць выкарыстаньне лялек у будучыні.\nУдзельнікам, якія жадаюць выкарыстоўваць больш за адзін уліковы запіс з пэўных паважных прычынаў, пажадана разьмясьціць спасылку паміж адпаведнымі старонкамі з тлумачэньнем прызначэньня кожнага ўліковага запісу, пры жаданьні можна таксама стварыць перанакіраваньне паміж такімі старонкамі і абмеркаваньнямі. Удзельнікі, якія не дадалі такое паведамленьне, або тыя, хто практыкуе адначасна і ананімныя рэдагаваньні з IP-адраса, мусяць быць уважлівымі і пазьбягаць перасячэньня рэдагаваньняў адной старонкі або яе асобнага падразьдзелу, таму што нават ненаўмыснае выкарыстаньне розных уліковых запісаў могуць растлумачыць як лялечны тэатар, і далейшае тлумачэньне неспадзяваным супадзеньнем могуць не прыняць у якасьці прабачэньня.\n1 Недапушчальныя выпадкі выкарыстаньня некалькіх уліковых запісаў\n2 Апраўданае, дапушчальнае выкарыстаньне некалькіх уліковых запісаў\nНедапушчальныя выпадкі выкарыстаньня некалькіх уліковых запісаў[рэдагаваць крыніцу]\nУдзельнікі ня мусяць выкарыстоўваць альтэрнатыўныя ўліковыя запісы для зману, парушэньня або падрыву кансэнсусу. У прыватнасьці, гэта пашыраецца на наступныя выпадкі, аднак не абмяжоўваецца імі:\nСтварэньне ілюзіі падтрымкі: альтэрнатыўныя ўліковыя запісы нельга выкарыстоўваць, каб зрабіць уражаньне большай падтрымкі, чым існуе напраўду.\nРэдагаваньня прасторы праекту: нераскрытыя альтэрнатыўныя ўліковыя запісы ня мусяць рэдагаваць правілы, даведку і адпаведныя старонкі абмеркаваньняў; ня могуць галасаваць па адміністрацыйных пытаньнях, пытаньнях вылучэньня або браць удзел у выбарах.\nАбыход санкцыяў: санкцыі накладаюцца на асобаў, а не на ўліковыя запісы. Такія правілы, як забарона трох адкатаў, тычацца кожнага чалавека. Выкарыстаньне іншага ўліковага запісу для парушэньня правіла цягне за сабой штрафныя санкцыі, якія будуць тычыцца вашага асноўнага акаўнту, а ў выпадку абыходу санкцыяў, забароны або блякаваньня адлік тэрміну санкцыі пачынаецца нанова.\nРэдагаваньне адной старонкі (абмеркаваньня) з розных уліковых запісаў: удзельнікі ня могуць выкарыстоўваць больш за адзін уліковы запіс для рэдагаваньня адной старонкі або абмеркаваньня, калі ствараецца ўражаньне, што гэта рабілі розныя людзі. Але не забараняецца рэдагаваньне адной старонкі з законных альтэрнатыўных уліковых запісаў, для якіх гэта выразна паказваецца (напрыклад, рэдагаваньне адной старонкі з вашага асноўнага і публічнага кампутараў, або рэдагаваньне старонкі вамі і вашым робатам).\nЗавада вывучэньню ўнёску: выкарыстаньне альтэрнатыўных уліковых запісаў, паміж якімі не паказваецца беспасярэдні зьвязак, разьдзірае гісторыю вашых рэдагаваньняў. Гэта азначае, што іншыя ўдзельнікі ня могуць вызначыць ваш унёсак. З тае прычыны, што пры пэўных абставінах дазваляецца вывучэньне ўнёску, такія альтэрнатыўныя ўліковыя запісы парушаюць права іншых аўтараў, якія маюць законную цікавасьць да агляду вашага ўнёску[a].\n«Добрая рука» і «дрэнная рука»: трымаць адзін уліковы запіс «чыстым» для канструктыўнай працы, тады як іншы — уцягнутым у парушэньні і шкодніцтва.\n«Саламяны супраціўнік»: лялька стварае бачнасьць думкі, процілеглай пазыцыі лялькавода. Такія лялькі ў абмеркаваньнях прыводзяць малазначныя аргумэнты, якія лёгка зьняпраўджваюцца асноўным удзельнікам, або пераходзяць на абразы. Такім чынам пазыцыя асноўнага ўдзельніка ў спрэчцы ўзмацняецца. Такія лялькі часта паказваюць сябе невукамі або неінфармаванымі, а таксама могуць паводзіць сябе фанатычна. У выніку спрэчка часта заходзіць у тупік або ператвараецца ў цырк, памяншаючы зацікаўленасьць іншых удзельнікаў узяць удзел у абмеркаваньні, такім чынам адпрэчваючы магчымасьць грунтоўнай дыскусіі з прывядзеньнем сур’ёзных аргумэнтаў кожнага з бакоў. Выявіць такія лялькі складаней, бо сустракаюцца людзі, якія сапраўды так паводзяць сябе ў спрэчках (з той жа мэтай).\nПрадстаўленьне нэўтральным камэнтатарам: выкарыстаньне альтэрнатыўнага ўліковага запісу ў абмеркаваньні іншага ўліковага запісу той жа асобы.\nГаласаваньне больш за адзін раз.\nРэдагаваньне па выхадзе з сыстэмы (log out) з мэтай схавацца: ананімныя рэдагаваньні з IP-адраса могуць разглядацца як рэдагаваньне з розных уліковых запісаў, калі яны носяць дэструктыўны характар або парушаюць правілы. Калі вы выйшлі з сыстэмы памылкова і зрабілі ўнёсак, вы можаце зьвязацца з адміністратарам або іншымі ўдзельнікамі, каб пазьбегнуць непаразуменьня.\nКалектыўныя (агульныя) уліковыя запісы: паколькі ўліковы запіс прадстаўляе вашыя рэдагаваньні, «калектыўныя ўліковыя запісы» — то бок уліковыя запісы, рэдагаваньні зь якіх робяць некалькі чалавек — забараняюцца, і яны блякуюцца. Выняткі з гэтага правіла — акаўнт не для рэдагаваньня, а для стварэньня сьпісу рассыланьня, уліковыя запісы, ухваленыя Фундацыяй Вікімэдыі, і пацьверджаныя робаты зь некалькімі гаспадарамі.\nАпраўданае, дапушчальнае выкарыстаньне некалькіх уліковых запісаў[рэдагаваць крыніцу]\nАльтэрнатыўныя ўліковыя запісы могуць выкарыстоўвацца правамерна. Напрыклад, даўні аўтар, зарэгістраваны пад рэальным імем, можа выкарыстоўваць псэўданім, каб схаваць свой унёсак у асобнай тэме, калі ня хоча, каб яго імя асацыявалася зь ёй. Або дасьведчаны ўдзельнік можа стварыць новы ўліковы запіс, каб праверыць, як супольнасьць паводзіць сябе з пачаткоўцам. Калі вы выкарыстоўваеце альтэрнатыўны акаўнт, вы мусіце пераканацца, што не парушаеце правілы. Падставы выкарыстаньня ўлучаюць:\nБясьпека: паколькі на агульнадаступных (публічных) кампутарах могуць быць траяны, якія крадуць паролі, удзельнік можа зарэгістраваць альтэрнатыўны ўліковы запіс, каб прадухіліць магчымы ўзлом асноўнага акаўнту. Такія альтэрнатыўныя ўліковыя запісы мусяць быць галосна зьвязанымі з асноўным акаўнтам ці мець просты і выразны ідэнтыфікатар, які паказвае на такі зьвязак. Напрыклад, Удзельнік:Ян Карповіч можа зарэгістраваць уліковы запіс Удзельнік:Ян Карповіч (дадатковы) і перанакіраваць яго на Ўдзельнік:Ян Карповіч.\nПрыватнасьць: асоба, рэдагуючы артыкул зь вельмі дыскусійным зьместам адносна яе сям’і, сацыяльнага або прафэсійнага кола і чыю ідэнтычнасьць у Вікіпэдыі ведаюць усярэдзіне гэтага кола або адсочваюць яе ідэнтычнасьць у рэальным сьвеце, можа выкарыстоўваць альтэрнатыўны акаўнт, каб пазьбегнуць наступстваў сваіх рэдагаваньняў (або іншых дзеяньняў у Вікіпэдыі) у рэальным жыцьці.\nТэхнічная падтрымка (анг. Maintenance): аўтар можа выкарыстоўваць альтэрнатыўны акаўнт для выкананьня задачаў тэхнічнай падтрымкі. Другі ўліковы запіс трэба дакладна зьвязаць з асноўным.\nРобаты: Важны спэцыяльны выпадак падтрымкі ўлучае робатаў, гэта значыць праграмаў для аўтаматычнага або паўаўтаматычнага рэдагаваньня. Удзельнікам, якія выкарыстоўваюць робатаў, рэкамэндуецца выкарыстоўваць асобныя ўліковыя запісы, і пажадана пазначыць іх як ботаў, каб зробленыя такім чынам рэдагаваньні адфільтроўваліся ў гісторыі рэдагаваньняў (гл. Вікіпэдыя:Робаты).\nЗгублены пароль: Калі вы забылі пароль уліковага запісу або ведаеце (ці падазраяце), што нехта іншы даведаўся пра ваш пароль, цалкам натуральным жаданьнем стане зарэгістраваць новы рахунак з «чыстым» паролем. У такім выпадку вы мусіце паведаміць на старонках кожнага такога акаўнту, што яны зьяўляюцца вашымі альтэрнатыўнымі ўліковымі запісамі, і можаце папрасіць адміністратараў аб блякаваньні вашых папярэдніх акаўнтаў.\nЧысты старт з новым імем: Калі вы надумалі пачаць жыцьцё ў Вікіпэдыі «з чыстага аркуша», вы спыняеце выкарыстаньне старога акаўнту (-аў) і ствараеце новы. Такі чысты ўліковы запіс ня мусіць вяртацца да старых тэмах, спосабаў рэдагаваньня або паводзінаў, якія раней былі прызнаныя праблематычнымі, і не чыніць дзеяньняў, якія могуць разглядацца як завада вывучэньню ўнёску. Чысты старт дазваляецца толькі тады, калі вы ня маеце дзейнага блякаваньня, забаронаў і санкцыяў, прынятых да папярэдняга ўліковага запісу. Спыненьне старога акаўнту азначае, што вы ня будзеце выкарыстоўваць яго зноў: на старой старонцы ўдзельніка мусіць паказвацца, што ён ёсьць неактыўным, каб пазьбегнуць пераключэньня паміж уліковымі запісамі для лялечнага тэатру.\nГумарыстычныя пэрсанажы: супольнасьць талерантна ставіцца да гумарыстычных альтэрнатыўных уліковых запісаў, але гумар, які будзе імі прадукавацца, ня мусіць мець нічога агульнага з парушэньнем правілаў Вікіпэдыі.\nГучныя спрэчкі ў Вікіпэдыі часта прыводзяць у праект новых удзельнікаў. Пэўныя вікіпэдысты могуць прасоўваць свае мэты, прыцягваючы ў галасаваньні або абмеркаваньні сваіх сяброў, сваякоў і іншых удзельнікаў-аднадумцаў. Гэтых удзельнікаў часам называюць «тушкамі» (анг. meatpuppetry). Хоць Вікіпэдыя кіруецца здагадкай пра сумленнасьць, асабліва для новых рэдактараў, прыцягваньне новых удзельнікаў дзеля ўплыву на выракі, пастановы або выбар пэўнага варыянту разьвязаньня пытаньняў у Вікіпэдыі забараняецца. Калі новы ўдзельнік паводзіць сябе такім жа чынам, як і іншы ўдзельнік у тым жа кантэксьце, і з усяго відаць, рэдагуе Вікіпэдыю толькі дзеля гэтага, то да яго могуць ужывацца тыя ж захады, што і да ўдзельніка, якога ён падтрымлівае.\nВікіпэдыя мае мэханізмы прадухіленьня адмоўных наступстваў, выкліканых прытокам удзельнікаў з азначанай вышэй мэтай:\nКансэнсус у многіх дыскусіях мае ў ідэале грунтавацца не на колькасьці галасоў, а на аргумэнтах, выказаных удзельнікамі.\nПры галасаваньні новых удзельнікаў можна праігнараваць або надаць ім значна меншую вагу, асабліва калі многія зь іх выказваюць адно і тое ж меркаваньне. Іх камэнтары могуць пазначацца заўвагай, якая паказвае на тое, што яны маюць малы ўнёсак, або ўвогуле ня ўнесьлі ніякіх іншых рэдагаваньняў па-за межамі абмеркаваньня.\nУ мэтах разьвязаньня спрэчак, калі існуе нявызначанасьць ці зьяўляецца пэўны бок спрэчкі адным удзельнікам зь лялькамі або некалькімі ўдзельнікамі з ідэнтычнымі звычкамі рэдагаваньня, гэты бок варта разглядаць як аднаго ўдзельніка зь лялькамі.\n^ Няслушны або схаваны чысты старт, з мэтай перайсьці на чысты ўліковы запіс, таксама можа разглядацца як парушэньне гэтага правіла\nПравілы абароны старонак (ВП:ПАС) · Правілы блякаваньня (ВП:ПБ, ВП:БЛЁК) · Пэрсанальнае абмежаваньне (ВП:ПА) · Правілы сьцюардаў (ВП:СРД) · Прыхоўваньне (ВП:ПРЫХ)\nАтрымана з «https://be-tarask.wikipedia.org/w/index.php?title=Вікіпэдыя:Лялечны_тэатар&oldid=2018523»\nГэтая старонка апошні раз рэдагавалася 28 кастрычніка 2018 году ў 01:36.


Матэрыялы з тэгам «дзеці» (старонка 3) | Новы Час\nМінск +12℃ +18℃ +13℃ +9℃\nБрэст +10℃ +18℃ +14℃ +9℃\nВіцебск +10℃ +18℃ +13℃ +9℃\nГомель +10℃ +15℃ +12℃ +9℃\nГродна +10℃ +18℃ +13℃ +8℃\nМагілёў +10℃ +16℃ +12℃ +9℃\n«Я думала, дзень нараджэння сына будзе самым страшным у маім жыцці»\nБывае, што ўжо і не чакаеш... Дзесяць гадоў лячэння ад бясплоддзя, няўдалае ЭКА, замерлая цяжарнасць... Але, відаць, хтосьці там наверсе сапраўды добра да цябе ставіцца. І вось ужо чатыры з паловай гады мы бацькі хлопчыка Лёвы. Праўда, шлях да гэтага быў зусім няпросты.\nКожны чацвёрты падлетак у Беларусі задумваецца пра суіцыд\nУ 2018-2019 годзе спецыялісты Інстытута бізнесу БДУ правялі даследаванне, падчас якога апыталі 3600 хлопцаў і дзяўчат 14-19 гадоў. Больш чым 25% з іх прызналіся, што задумваліся пра самагубства. Дзяўчат такія думкі наведвалі ў тры разы часцей, чым хлопцаў.\nЧытачы «Новага Часу» ведаюць Алену Церашкову як сківічна-тваравага хірурга і аўтарку тэматычных нататак. Апроч таго яна — маці чатырох беларускамоўных дзяцей, пісьменніца і перакладчыца, выкладчыца на моўных курсах, музыкант, шахматыстка, двухразовая чэмпіёнка Беларусі па таэквандо.\nКітай уводзіць віртуальную каменданцкую гадзіну для падлеткаў-геймераў\nУрад Кітая абвясціў, што ўводзіць абмежаванні на колькасць часу, які падлеткі могуць праводзіць за кампутарнымі гульнямі.\nЧытанне з карысцю для вачэй: выйшаў дзіцячы прыгодніцкі комікс на беларускай мове\nУ Беларусі выпусцілі прыгодніцкі комікс «Погляд у мінулае» пра школьніцу Алесю і яе сяброў, якія знаходзяць выхад з любой незвычайнай сітуацыі з дапамогай акуляраў. Гэта пачатак серыі з трох коміксаў, створанай у падтрымку дабрачыннага праекта Беларускага дзіцячага фонду і кампаніі А1 «Я бачу!».\nМінадукацыі Беларусі вызначыла парадак адбору адораных дзяцей у мэтах прыёму на навучанне ў Нацыянальны дзіцячы тэхнапарк, паведамляе Радыё Свабода.\nУ Мазыры ў ахвяры хатняга гвалту могуць адабраць дзіця\nЖыхарка Мазыра Святлана Мішота амаль штодня наведвае мясцовы РАУС. Ужо практычна год яна змагаецца з былым мужам, які пагражае забраць у яе дзіця. Паводле Святланы, нягледзячы на доказы фізічных і маральных здзекаў з боку былога сужэнца, міліцыя і ўлады гораду бяздзейнічаюць. Belsat.eu выслухаў усе бакі канфлікту.\nХто абароніць дзяцей ад гвалту?\nПра абарону дзяцей мы найчасцей чуем у першы дзень лета, калі ў гарадскіх парках праходзяць тэматычныя дзіцячыя святы. Раз на год чыноўнікі з адухоўленымі тварамі прамаўляюць пра «кветак жыцця», і «нашу будучыню», некаторыя нават пускаюць слязу ад замілавання, калі маленькая кветачка пад наглядам строгага завуча дорыць сівому аратару букет.\nЗдароўю самага маладога вязня бабруйскай ВК №2 пагражае непапраўная шкода\nСтан здароўя самага маладога вязня бабруйскай выхаваўчай калоніі №2 для непаўналетніх рэзка пагоршыўся. Ён мае патрэбу ў дапамозе псіхолага і, падаецца, яму нанесеная непапраўная шкода. Пра гэта піша mspring.online.\nУ Гродна ў гуртку робататэхнікі дзецям прапаноўвалі марыхуану\nСупрацоўнікі наркакантролю Гродзенскай вобласці 4 кастрычніка затрымалі арганізатара гуртка робататэхнікі, які дзяліўся марыхуанай з непаўналетнімі навучэнцамі, паведамляе Свабода са спасылкай на Міністэрства ўнутраных справаў.\nУ беларускіх дзіцячых садках ставяць цацачныя аўтазакі: хто і навошта\nНа мінулых выхадных Браслаў прымаў абласныя «Дажынкі». На фота з тамтэйшага дзіцячага садка № 3, які адрамантавалі да свята, трапіла цацачная міліцэйская машына, усталяваная на гульнявой пляцоўцы. Ці то «Газель», ці то невялічкі аўтазак, піша «Еўрарадыё»\nАдкруціць галаву шчанюку, альбо аўтарытарызм у дзеянні\nГвалт — адна з ядзерных (якія ўтвараюць ядро) характарыстык нашага цывілізацыйнага кода.\nГлухата — не прысуд. Як мінская сям'я гадуе дзяўчынку з кахлеарнай імплантацыяй\nАд нараджэння Адэліна зусім не чула. Але ў сям'і не апусцілі рукі. Дзяўчынцы зрабілі двухбаковую кахлеарную імплантацыю і ўвесь час займаліся з ёй. Цяпер Адэліне 5, і яна, як і большасць дзяцей, можа спазнаваць навакольны свет праз усё багацце гукаў.\nМіністэрства адукацыі расказала, як настаўніку паводзіць сябе падчас канфлікту\nНа афіцыйным сайце Міністэрства адукацыі з'явілася нататка аб тым, як павінен паводзіць сябе настаўнік падчас канфлікту з вучнямі, паведамляе «Еўрарадыё».\nЗмаганне за клімат: усе баяцца Грэты\nГрэта Тунберг, 16-гадовая дзяўчына, менш чым за год стала бясспрэчным лідарам сусветнага руху за выратаванне клімату. Аднак ніхто не ведае, куды тынейджар можа накіраваць мільённую армію сваіх фанатаў.\nЯк абараніць дзіця, якому Лукашэнка «адкруціў бы галаву»? Матолька напісаў у UNICEF\nБеларускі блогер і журналіст Антон Матолька апублікаваў на Facebook адкрыты ліст да прадстаўніка Дзіцячага фонду Арганізацыі аб’яднаных нацыяў (UNICEF) у Беларусі Мустафу Сарвару ў сувязі са скандалам вакол «настаўніцы з партай» і каментарамі Аляксандра Лукашэнкі, паведамляе «Свабода».\nДа мяне як педагога-псіхолага часцяком прыходзяць бацькі з просьбай: «Дапамажыце! Не ведаю, што рабіць, дзіця адбіваецца ад рук! Вы яго змяніце — і больш нічога не трэба!» Але выправіць паводзіны дзіцяці немагчыма без аналізу сямейнага выхавання, без працы з усёй сям’ёй.